Μεγάλη νίκη με 5-1 κόντρα στη Σεβίλλη πανηγύρισε η Μπαρτσελόνα, με τη βραδιά να ανήκει στον Λιονέλ Μέσι ο οποίος πέτυχε χατ-τρικ και έσπασε το μεγάλο ρεκόρ του Θάρα, όντας πλέον ο πρώτος σκόρερ στην ιστορία του ισπανικού πρωταθλήματος.\nΚανένα πρόβλημα δεν συνάντησε απέναντι στην Σεβίλλη η Μπαρτσελόνα, η οποία κέρδισε με 5-1 στο «Καμπ Νου» και διατήρησε το -2 από την πρωτοπόρο Ρεάλ.\nΜεγάλος πρωταγωνιστής ήταν ο Λιονέλ Μέσι, ο οποίος πέτυχε χατ-τρικ και έγραψε ιστορία καθώς έγινε ο πρώτος σκόρερ στην ιστορία της Πριμέρα Ντιβιζιόν, ξεπερνώντας τον Τέλμο Θάρα, που κρατούσε το σχετικό ρεκόρ από το 1955!\nΟ Αργεντινός άνοιξε το σκορ με απευθείας εκτέλεση φάουλ στο 21’ και παρότι οι Ανδαλουσιανοί ισοφάρισαν στο 47’ με αυτογκολ του Άλμπα, Νεϊμάρ (49’) και Ράκιτιτς (65’) «καθάρισαν» την νίκη για τους Καταλανούς, με τον δεύτερο να σκοράρει κόντρα στην πρώην ομάδα του.\nΣτη συνέχεια ανέλαβε ξανά ο Μέσι ο οποίος με δύο γκολ στο 72’ και στο 78’, μετά από ασίστ του Νειμάρ, διαμόρφωσε το τελικό 5-1 που έφερε τους Καταλανούς ξανά στο -2 από την Ρεάλ.\nΙσοπαλία στο ντεμπούτο του Μόγιες\nΙσόπαλο 0-0 έληξε το παιχνίδι της Λα Κορούνια με την Σοσιεδάδ στο Ριαθόρ, στο ντεμπούτο του Ντέιβιντ Μόγιες στον πάγκο των Βάσκων.\nΟι δύο ομάδες είχαν ευκαιρίες για να σκοράρουν, με τους γηπεδούχους να ήταν πιο απειλητικοί στην επανάληψη, ωστόσο το 0-0 έμεινε μέχρι το φινάλε, αποτέλεσμα που φέρνει και τις δύο στην 14η θέση με 10 βαθμούς.\nΓια 75 λεπτά έπαιξε ο πρώην επιθετικός του Παναθηναϊκού Πόστιγκα, ο οποίος στη συνέχεια έδωσε τη θέση του στον επίσης πρώην «πράσινο», Τοτσέ.\nΠρέμιερ Λιγκ: Άλωσε το «Έμιρειτς» η Μαν. Γιουνάιτεντ (video)


Εύκολοι τρόποι να γυμνάσουμε όλο το σώμα μας και να κάψουμε θερμίδες - OnCamera.gr\n22/02/2021 gavrielatou\t0 Comments\tΣΩΜΑ\nΑκόμη κι αν δεν είμαστε λάτρεις της γυμναστικής, υπάρχουν μερικοί εύκολοι τρόποι να αυξήσουμε τη σωματική μας δραστηριότητα και να κάψουμε θερμίδες.\nΓια παράδειγμα, και μόνο το να σηκωνόμαστε και να ξανακαθόμαστε σε μια καρέκλα 24 φορές μέσα στη διάρκεια μιας μέρας αρκεί για να γυμνάσουμε τους μυς των ποδιών μας. Για την ενδυνάμωση των μυών της πλάτης αρκεί να τεντωνόμαστε σε όρθια στάση με τα χέρια προς το ταβάνι, όσο πιο ψηλά μπορούμε, για 10 φορές. Tα πλεονεκτήματα τέτοιων απλών κινήσεων, όπως για παράδειγμα το περπάτημα με μεγαλύτερο διασκελισμό από το συνηθισμένο, είναι πολλά. Ας δούμε λοιπόν μερικούς καθημερινούς τρόπους να αυξήσουμε τη σωματική μας δραστηριότητα.\nΌταν μεταφέρουμε τα ψώνια μέσα στο σουπερμάρκετ με καλαθάκι και όχι με καρότσι, γυμνάζουμε ισομετρικά τους μυς των χεριών, αντικαθιστώντας τα βαράκια στο γυμναστήριο. Δεν ξεχνάμε να αλλάζουμε συχνά χέρι, ώστε να δυναμώνουμε εξίσου και τα δύο. Επίσης, και στο σουπερμάρκετ προτιμάμε τις σκάλες από τις κυλιόμενες σκάλες\n← Παύλος Χαϊκάλης: Στο ΣΕΗ σήμερα ο ηθοποιός για τις καταγγελίες εις βάρος του\nΚούγιας: Θα παραιτηθώ αν ο Λιγνάδης είναι ένοχος →


ΑΘΛΗΤΙΚΟΙ ΨΙΘΥΡΟΙ: 28 Μαϊ 2014\n▼ Μαϊ 28 (153)\nΕρυθρόλευκες ευχές σε Ντάνστον!\nΕμπόδια από τους συνεργάτες του Γκατούζο!!\nΈγινε… χώμα η Σερένα Γουίλιαμς!!\nΤρεις «τρελοί» φτάνουν για ΠΑΟΚ! (video)\nΜήτρογλου ο αντι-Ντρογκμπά!!\nΈτσι είδαν την Ιαπωνία!\nΧλωμό για Αμβούργο και Σαμαρά!\nΤο μόνο που έμεινε είναι το… σπίτι!\nΠροβάρουν τα «ερυθρόλευκα»\nΑτύχημα με Ρόσμπεργκ και δύο διεθνείς της Γερμανία...\nΤο πλάνο για τον νέο Άρη!\nΠρος Εμιράτα ο Ντε Βινσέντι!\nΔεν το βάζει κάτω ο Στέρλινγκ!\nΟ «Κάρα» και η… προτεραιότητα!\nΤου αρέσει ο Μπεν, αλλά…!\nΈρχεται πρόταση για Μανωλά!\nΠάει για δίδυμο «Παπ»-Λάζοβιτς!\nΗ Ιταλία «βγάζει» προπονητή!!\nΠρόστιμο σε Τζορτζ για τη… γκρίνια!\nΠροσφυγή στο CAS ο Πάουελ!\nΠήρε Κορέα η Ατλέτικο! (video)\nΤο πρωτάθλημα των ρεκόρ!!\nMLS: «Χ» με Ανρί για Ρεντ Μπουλς! (videos)\nΑντσελότι ή Μουρίνιο;\nΝα, τι έχει αλλάξει για Ολυμπιακό, ΠΑΟ, ΠΑΟΚ!\nMundial 2014: Απαισιόδοξοι οι γιατροί για Φαλκάο!\nMundial 2014: Βραζιλία φουλ για κούπα!!\nΜεταγραφές ομάδας και παίκτες με κίνητρο!!\nΤα ταλέντα της σεζόν στην Premier League!\nΤο ύφος και το ήθος των τελικών!\nΤα φαβορί του Μουντιάλ 2014!!\nΔεν μένει ο Σάντος, καλύτερα;\nΤα ενδεχόμενα για Στοχ!\n«Άκαρπο το ραντεβού με Γιώτα»\nΣτην Μίλαν ο Σάγκι!!\n«Κοιτάει» Καμπαγιέρο η Σίτι!\nΣε απολογία οι Σιμεόνε και Αλόνσο!\nΘέλει Ροντρίγκο η Άρσεναλ!\nΜπιμπισίδης: «Να παρθούν άμεσα αποφάσεις»\nΓενική Συνέλευση για τον ΑΣ ΠΑΟΚ!\nΚαλαϊτζίδης στο Metropolis: «Ευκαιρία αναδόμησης η...\nΠέλλιος στο Metropolis: «Άνθρωπος της οικογένειας ...\nΚικερίδης στο Metropolis: «Δύο προτάσεις από Βέλγι...\nΚαλού: «Πολύ δυνατή στην άμυνα η Ελλάδα»\nXαλβατζάκης: «Να στηρίξει κόσμος»\nΈχεις δει τέτοιο πανηγυρισμό; (video)\nΑπ’ τη Γιουνάιτεντ στην Κάρντιφ!\nΓαλλία και… παύλα!! (video)\nΕθνική… πίσω απ’ τα φώτα! (video)\nΤέλος και με Αμαραντίδη!\nΠρόκριση με άγχος για Αρμάνι!\nΤο καλοκαίρι της ζωής μας…!\n«Τώρα υπάρχει μόνο η Εθνική»\nΜε… φόρα στην ΑΕΚ ο Αραβίδης!\n«Σκούπισε» η Φενέρ του Ομπράντοβιτς!\nΕπιστροφή στην τακτική!\nΟι περικοπές «διώχνουν» Αντελέγιε και Κούμπικ!\n«Μεγάλη πιθανότητα ο Λάζοβιτς να πάει στην ΑΕΚ»\n«Απαιτούμε ίση αντιμετώπιση»\nΤα… γύρισαν για Άμραμπατ!\nΠλασματικές οι διαφορές, όχι όμως η απόδοση Ολυμπι...\n«Να μείνουμε προσηλωμένοι στον στόχο»\nΣέλστρεμ: «Φανταστική εμπειρία η Άρσεναλ»!\nΚορυφαίος στη Ζενίτ ο Λοντίγκιν!!\nΤα εισιτήρια του τέταρτου τελικού!\nΠαράταση για τον αντικαταστάτη του Σάντος!\nΑνακοίνωσε Ποκετίνο η Τότεναμ!\nΧαλάρωσε ο Σάντος…!\nΠέπε Ρέινα: «Οι άλλες ομάδες πλησιάζουν την Ισπανί...\nΣαο Πάολο για Λουγκάνο!\nΕλπίδες για Γκιστ!\nΟι νέες φανέλες της Ατλέτικο!! (pics)\nΓκάφα με τραυματίες στο προπονητικό των Γερμανών! ...\n«Λιγουρεύεται» Λουκάκου ο Κλοπ!\nΝτεσάν: «Θαύμα αν κατακτήσουμε το Μουντιάλ»\n«Συμφωνία ΠΑΟ-Ζέκα μέχρι το 2017»\n«Τελειώνει ο χρόνος…»\n«Βιώσιμη λύση, αλλιώς Γ’»!\nΤο πλάνο για την ΑΕΛ!!\nΠάει για το «μπαμ» η Ρεάλ!!\nΔεν το παρατάει για Μασάντο!\nΣτην έξοδο ο Μεχία!\nΔέλλας: «Μην γκρινιάζουμε για την Εθνική»\nΑζάρ: «Κάθε χρόνο με πάνε παντού»\nΘέλει να… ριζώσει στη Ρόμα!\nΤα «κλειδιά» στον Δώνη!\nΑνακοινώθηκε το «διαζύγιο» με Σηφάκη!\nΤιμούν τη μνήμη του αξεπέραστου Πούσκας!\nΟ Παναθηναϊκός θέλει στο ΟΑΚΑ παίκτες… καμικάζι!!\n«Χτύπησε» δίδυμο από Απόλλωνα!\nΣουτ που βγάζει… φλας!! (video)\n«Θα φώναζα στον Ζιντάν και τον Ρονάλντο»\nΡεμί: «Το Μουντιάλ της καριέρας μου»\nΟ Μπράιαντ Ντάνστον κλείνει σήμερα τα 28 του χρόνια και η ΚΑΕ Ολυμπιακός τού εύχεται τα δέοντα.\nΤα 28α γενέθλιά του γιορτάζει σήμερα ο Μπράιαντ Ντάνστον και η ΚΑΕ Ολυμπιακός δεν τον ξέχασε. Ο Αμερικανός σέντερ πάντως εύχεται το δικό του δώρο να έρθει στη σειρά των τελικών της Α1 απέναντι στον Παναθηναϊκό.\n«Τις καλύτερες ευχές μας στον Μπράιαντ Ντάνστον... Ο DUNKSTON έχει σήμερα γενέθλια και κλείνει τα 28 του χρόνια. Happy Birthday», αναφέρεται στη σελίδα της ΚΑΕ στο Facebook.\nΟ Τζενάρο Γκατούζιο θέλει να συνεργαστεί με τον ΟΦΗ! Αυτό όμως δεν συμβαίνει και με τους συνεργασίες του Ιταλού τεχνικού.\nΠροβλήματα στην ολοκλήρωση της προσπάθειας που καταβάλουν οι άνθρωποι του ΟΦΗ για αναλάβει ο Τζενάρο Γκατούζο την τεχνική ηγεσία της ομάδας φέρνουν οι συνεργάτες του Ιταλού τεχνικού.\nΔεν είναι θετικοί στην ιδέα να εργαστούν στην κρητική ομάδα και το ελληνικό πρωτάθλημα με αποτέλεσμα –πλέον- το ενδεχόμενο να χαλάσει η συμφωνία να είναι αρκετά πιθανό.\nΣτον ΟΦΗ υποστηρίζουν ότι δεν έχει «χαλάσει» τίποτα ακόμη, αλλά παραδέχονται πως έχουν υπάρξει προβλήματα.\nΕίναι πιθανή η συνομιλία των δύο πλευρών για να ξεκαθαρίσει το ζήτημα.\nΉττα-σοκ γνώρισε η Σερένα Γουιλιαμς από την Ισπανίδα Γκαρμπίνε Μουγουρούθα και αποκλείστηκε μόλις στο δεύτερο γύρο του Ρολάν Γκαρός!\nΧωρίς εκπρόσωπο της οικογένειας Γουίλιαμς θα συνεχιστεί το Ρολάν Γκαρός, αφού μετά Βένους Γουίλιαμς που ηττήθηκε με 2-1 σετ (2-6, 6-3, 6-4) από την Σλοβάκα Άννα Σχμιέντλοβα, εκτός τουρνουά έμεινε και η αδελφή της Σερένα.\nΠρόκειται για τεράστια έκπληξη αφού η Αμερικανίδα είναι το νούμερο 1 της παγκόσμιας κατάταξης και κάτοχος του τίτλου από το 2013!\nΗ Σερένα βρέθηκε σε πολύ κακή μέρα και ηττήθηκε 2-0 σετ (6-2, 6-2) σε κάτι παραπάνω από μια ώρα από την Γκαρμπίνε Μουγουρούθα, Νο35 στον κόσμο!\nΠάντως, η Γουίλιαμς συνεχάρη την αντίπαλό της και παραδέχτηκε πως με τέτοια τραγική εμφάνιση δεν άξιζε κάτι περισσότερο.\n«Είναι μια από εκείνες τις μέρες. Όλα είναι καλά γιατί θα επιστρέψω στο σπίτι, θα δουλέψω πέντε φορές πιο σκληρά και δεν θα χάσω ξανά», δήλωσε.\nΚάπως έτσι, το τουρνουά γυναικών ξεμένει από φαβορί, αφού ήδη εκτός συνέχειας έχει μείνει η Κινέζα Λι Να και η Αζαρένκα δεν συμμετέχει καν… Μάλλον η Μαρία Σαράποβα (και οι πολλοί θαυμαστές της) έχει καλούς λόγους να χαμογελά…Πηγή: sport-fm.gr\nΔεν χρειάζονται λαοθάλασσες για να αποθεωθεί μία ομάδα. Στην περίπτωση του ΠΑΟΚ φτάνουν και περισσεύουν ακόμη και τρία άτομα.\nΟι φίλοι του ΠΑΟΚ δεν γεμίζουν φέτος το κλειστό της Πυλαίας, παρά την πολύ καλή πορεία της ομάδας.\nΦτάνουν όμως και λίγοι για να δημιουργήσουν ατμόσφαιρα. Αν είναι σαν τα τρία παλικάρια που δημιούργησαν κλίμα αποθέωσης-με σημαίες, συνθήματα ακόμη και χαρτάκια (!)-στην αποστολή της ομάδας κατά την αναχώρησή της για την Αθήνα και τον τρίτο μικρό τελικό με τον Πανιώνιο.\nΤουρκικά δημοσιεύματα θέλουν τη Γαλατασαράι να σκέφτεται σοβαρά να κινηθεί για την απόκτηση του Κώστα Μήτρογλου ως αντικαταστάτη του Ντιντιέ Ντρογκμπά!\nΚώστας Μήτρογλου ή… αντι-Ντρογκμπά!\nΑυτό σκέφτονται οι υπεύθυνοι της Γαλατάσαραϊ και έτσι έχουν ξεχωρίσει τον Έλληνα διεθνή επιθετικό ως μια από τις λύσεις για την επίθεση της ομάδας μετά την αποχώρηση του Ντιντιέ Ντρογκμπά.\nΣυγκεκριμένα, τον Μήτρογλου τον έχει ξεχωρίσει ο Ρομπέρτο Μαντσίνι ο οποίος στο πρόσωπο του πρώην άσου του Ολυμπιακού έχει βρει τον επιθετικό με μεγάλη ικανότητα στο σκοράρισμα που αναζητά.\nΣε σχετικό δημοσίευμα στην Τουρκία αναφέρονται τα… κατορθώματα του «Μητρογκολ» με τα ερυθρόλευκα και την μεταγραφή του στη Φούλαμ.\nΜάλιστα, λόγω της εξαιρετικής παρουσίας του Γκέκας στο τουρκικό πρωτάθλημα τον παραλληλίζουν με τον έτερο διεθνή επιθετικό, και τον χαρακτηρίζουν ως τον νέο… Γκέκα! Πηγή: sport-fm.gr\nΈρευνα για να διαπιστωθεί εάν είναι στημένο το σημερινό φιλικό παιχνίδι ανάμεσα στην Σκωτία και την Νιγηρία διεξάγουν οι βρετανικές αρχές.\nΑυτό αποκαλύπτει σε σημερινό της δημοσίευμα η Telegraph.\nΣύμφωνα με το δημοσίευμα υπήρξαν πληροφορίες για προσπάθειες να χειραγωγήσουν το παιχνίδι αυτό, χωρίς ωστόσο να αναφέρει λεπτομέρειες.\nΥπήρξε σχετική ενημέρωση στην Παγκόσμια Ομοσπονδία Ποδοσφαίρου για τις πληροφορίες αυτές, και εκείνη με τη σειρά της ξεκαθάρισε ότι θα υπάρχουν αυστηρότατες τιμωρίες.\nΩστόσο το παιχνίδι θα διεξαχθεί κανονικά…Πηγή: sport-fm.gr\nΜετά το φιλικό παιχνίδι της Κύπρου με την Ιαπωνία οι Κύπριοι συνάδελφοί ανέλυσαν την αντίπαλο της Εθνικής μας ομάδας στο Μουντιάλ. Διαβάστε τι ανέφεραν στη Sportday...\nΜετά το φιλικό παιχνίδι της Κύπρου με την Ιαπωνία οι Κύπριοι συνάδελφοί ανέλυσαν την αντίπαλο της Εθνικής μας ομάδας στο Μουντιάλ.\nΗ Κύπρος απάντησε με ένα σφιχτό 4-2-3-1 στο πιο επιθετικό 4-2-3-1 των Ιαπώνων. Η Κύπρος λοιπόν στο πρώτο μέρος έκλεισε τους διαδρόμους και φράκαρε τους Ιάπωνες που χρειάστηκαν ένα μάλλον τυχερό γκολ στο 43' με τον Ουτσίντα, μετά από κόντρες, για να ανοίξουν το σκορ.\nΕπειτα το παιχνίδι άνοιξε και οι Ιάπωνες μπροστά στο πολυπληθές κοινό τους είχαν ένα δυνατό διάστημα από το 45' μέχρι το 70'. Σε εκείνο το διάστημα έχασαν πέντε ευκαιρίες, με τον τερματοφύλακα των φιλοξενούμενων να κάνει δύο εντυπωσιακές αποκρούσεις.\nΤΑ ΕΠΤΑ ΚΑΙΡΙΑ ΣΥΜΠΕΡΑΣΜΑΤΑ\nΗ Κύπρος είναι αλήθεια ότι έπαιξε πολύ αμυντικά και δεν κατάφερε να απειλήσει σχεδόν καθόλου την αντίπαλη εστία. Ωστόσο, η Ιαπωνία απέναντι σε αυτή την αμυντικογενή τακτική τα βρήκε σκούρα...\nΤι άλλο μας μετέφεραν οι Κύπριοι συνάδελφοι;\nΤα εξής συμπεράσματα:\nΑ) Χόντα και Ναγκατόμο είναι η μισή Ιαπωνία. Τα κάνουν όλα και συμφέρουν.\nΒ) Οι Ιάπωνες έχουν πρόβλημα στο ψηλό παιχνίδι. Υστερούν στα ψηλά κορμιά και αυτό τους στοιχίζει ειδικά στις στημένες φάσεις.\nΓ) Το μεγάλο τους όπλο είναι η ευελιξία των παικτών τους. Μπορούν ακόμα και σε «νεκρά» σημεία του ματς να δράσουν πολύ γρήγορα και να αιφνιδιάσουν τον αντίπαλο.\nΔ) Το μεγαλύτερο προσόν που πρέπει να έχεις απέναντί τους είναι 100% αυτοσυγκέντρωση. Αν την έχεις, φράζεις τον δρόμο τους. Αν τη χάσεις έστω και για μία φάση, μπορούν να σε χτυπήσουν.\nΕ) Εχουν κάποιες αδυναμίες στα άκρα της οπισθοφυλακής, με αποτέλεσμα ο Μακρίδης να τους δημιουργήσει ρήγματα. Εικάζεται ότι κάτι ανάλογο μπορούν να πράξουν π.χ. ο Σαμαράς με τον Σαλπιγγίδη.\nΣΤ) Η Κύπρος δεν μπόρεσε να τους απειλήσει μπροστά, διότι δεν είχε τον πολύ «γεμάτο» επιθετικό. Η Ελλάδα αν έχει τον Μήτρογλου σε καλή κατάσταση, θα τους «τρυπήσει».Πηγή: sport-fm.gr\nΗ μοναδική ομάδα που έχει ενδιαφερθεί επίσημα για τον Γιώργο Σαμαρά είναι το Αμβούργο, όπως γράφει σήμερα η SportDay.\nΕδώ και μερικές μέρες ο Γιώργος Σαμαράς έχει μείνει ελεύθερος από την Σέλτικ και βρίσκεται στην αναζήτηση του επόμενου σταθμού στην καριέρα του.\nΈχουν διάφορα σενάρια για τον Ολυμπιακό και στην Ισπανία υποστήριζαν ότι η Σεβίλλη (εκτός από τον Μανωλά) εξετάζει την περίπτωση του διεθνούς φορ.\nΩστόσο, η SportDay γράφει ότι ο 29χρονος παίκτης έχει μόνο μία επίσημη πρόταση στα χέρια του και αυτή είναι από το Αμβούργο.\nΟι Γερμανοί φέρονται να προσφέρουν ένα ποσό της τάξεως του μισού εκατ. ευρώ, αλλά πολύ δύσκολα ο «Σαμ» θα δεχόταν μία τέτοια πρόταση για να παίξει στην Bundesliga.Πηγή: sport-fm.gr\nΤα τυπικά φαίνεται πως έχουν απομείνει για την ανακοίνωση της πρόσληψης του Τζενάρο Γκατούζο στην τεχνική ηγεσία του ΟΦΗ. Μάλιστα, η διοίκηση ψάχνει σπίτι για τον Ιταλό κόοτς και τον βοηθό του.\nΣχεδόν σίγουρη θεωρείται στην Κρήτη η συμφωνία του ΟΦΗ με τον Τζενάρο Γκατούζο για να καθίσει στον πάγκο της ομάδας.\nΑυτό προκύπτει από τις επαφές που έχει η διοίκηση του συλλόγου με μεσιτικά γραφεία από τα οποία ζητεί να βρεθεί κάποιο σπίτι στην παραθαλάσσια περιοχή της Λυγαριάς στο Ηράκλειο.\nΣυγκεκριμένα, οι Ηρακλειώτες ψάχνουν για δύο πολυτελείς κατοικίες, οι οποίες προορίζονται για τον Ιταλό προπονητή και για τον βοηθό του, Τζίτζι Ρίτσιο.\nΆλλωστε, με τον συγκεκριμένο άνθρωπο ο «ρίνο» έχει συνεργασία μαζί του από την εποχή που ανέλαβε τη Σιόν και στη συνέχεια την Παλέρμο.\nΗ οριστική απάντηση του Γκατούζο αναμένεται εντός της ημέρας, όμως από τη στιγμή που ήρθε στο Ηράκλειο και έμεινε ικανοποιημένος από τα όσα είδε θεωρείται πως είναι θέμα χρόνου να ανακοινωθεί η μεγάλη συμφωνία.Πηγή: sport-fm.gr\nΑτύχημα με Ρόσμπεργκ και δύο διεθνείς της Γερμανίας!!\nΣτον τραυματισμό δύο ατόμων οδήγησε μία βόλτα του Νίκο Ρόσμπεργκ και δύο διεθνών Γερμανών, των Χέβεντες και Ντράξλερ για τις ανάγκες γυρίσματος.\nΣε τραγωδία λίγο έλειψε να καταλήξει ένα γύρισμα που έγινε σε δρόμο της βόρειας Ιταλίας, πολύ κοντά στην περιοχή όπου προετοιμάζεται η Γερμανία για το Παγκόσμιο Κύπελλο.\nΗ χορηγός της εθνικής ομάδας, Mercedes, σκέφτηκε να βάλει τον πιλότο της Formula 1, Νίκο Ρόσμπεργκ, και τον οδηγό του DTM Πασκάλ Βέρλαϊν, να οδηγήσουν παρέα με δύο διεθνείς ποδοσφαιριστές, τους Μπένεντικτ Χέβεντες και Γιούλιαν Ντράξλερ, σε έναν άτυπο αγώνα.\nΟι δύο πεπειραμένοι οδηγοί έτρεχαν δίχως να αναπτύσσουν ιδιαίτερα υψηλή ταχύτητα, όταν περίπου στις 15:30 της Τρίτης συνέβη το ατύχημα. Ο Ρόσμπεργκ αναγκάστηκε να φρενάρει όταν μια γυναίκα βρέθηκε να περπατά στο δρόμο και ο Βερλάιν για να αποφύγει τη σύγκρουση μαζί του βγήκε λίγο εκτός ασφάλτου, με αποτέλεσμα να πέσει πάνω σε ένα ζευγάρι περαστικών. Ο πιλότος της Mercedes ήταν ο πρώτος που έτρεξε σε βοήθειά τους, ενώ σε κατάσταση σοκ ήταν ο Βέρλαϊν και οι δύο παίκτες.\nΛίγη ώρα τα θύματα του ατυχήματος μετά διακομίστηκαν με ελικόπτερο σε νοσοκομείο, με τις πληροφορίες να αναφέρουν πως αν και οι τραυματισμοί τους δεν είναι επιπόλαιοι (ειδικά του 63χρονου άνδρα), δεν θέτουν σε κίνδυνο τη ζωή τους. Η αστυνομία ήδη κάνει έρευνα για τις συνθήκες του ατυχήματος έχοντας πάρει καταθέσεις, αλλά και εξετάζοντας το βίντεο από τις κάμερες που υπήρχαν στα δύο αυτοκίνητα για να καταγράφουν τη συζήτηση των δύο οδηγών με τους ποδοσφαιριστές.\nΠαρά την άσχημη ψυχολογική τους κατάσταση, οι δύο ποδοσφαιριστές προπονήθηκαν κανονικά με την ομάδα τους το απόγευμα της Τρίτης. Πηγή: sport-fm.gr\nΔιαβάστε ποιες είναι οι σκέψεις του Γιώργου Γαλανού για τον Άρη της νέας αγωνιστικής σεζόν όπως αναφέρει στο σημερινό της φύλλο η Sportday...\nΤις θέσεις του για το «πώς» θα πρέπει να είναι ο Άρης στη νέα αγωνιστική σεζόν θα παρουσιάσει σήμερα ο Γιώργος Γαλανός στη Γενική Συνέλευση του Ερασιτέχνη.\nΚάποιες από αυτές τις ανέλυσε στην αντιπροσωπία των βετεράνων αλλά σήμερα θα κληθεί να το αναλύσει πιο διεξοδικά και φυσικά να λύσει και τις όποιες απορίες γεννηθούν στα μέλη για τον σκοπό και τα κίνητρα της επένδυσής του.\nΠαρακάτω ακολουθούν κάποια σημεία, τα οποία οριοθετούν το πλάνο, όπως αναφέρει χαρακτηριστικά η Sportday στο σημερινό της φύλλο.\n1. Αμεση καταβολή 1.000.000 ευρώ για τον πρώτο χρόνο και άλλο ένα τον δεύτερο.\n2. Θέτει ως απαραίτητη προϋπόθεση τη συμμετοχή του Αρη στη Γ' Εθνική και της απαλλαγής του από τα χρέη του παρελθόντος, αφού δεν έχει τη δυνατότητα να ανταποκριθεί οικονομικά στα δεδομένα της Football League.\n3. Διαβεβαιώνει ότι τα χρήματα υπάρχουν σε τραπεζικό λογαριασμό, δεν θα τα αξιώσει πίσω αλλά δεν έχει ξεκαθαρίσει αν θα ζητήσει να πάρει ως αντάλλαγμα μετοχές στη νέα ΠΑΕ μόλις ανέβει στη Football League.\n4. Θέλει στο πλευρό του τους βετεράνους μέσω μιας τριμελούς επιτροπής που θα τον ελέγχει.\n5. Μέσα από τη δεξαμενή των βετεράνων αφήνει να εννοηθεί ότι θα στελεχώσει το ποδοσφαιρικό τμήμα και τη διοίκηση.\n6. Εχει αναθέσει σε ομάδα νομικών το πολύπλοκο θέμα της εκκαθάρισης (απαιτούνται δύο εκκαθαριστές) και όπως είπε στους βετεράνους έχει έτοιμες λύσεις στο θέμα των εκκαθαριστών.\n7. Θεωρεί ότι ο Αρης χρειάζεται νέα και άφθαρτα παραγοντικά πρόσωπα και ο ίδιος πληροί αυτή την προϋπόθεση.\n8. Επιθυμεί τη συναίνεση όλων των αρειανών και στα σχέδιά του είναι να κάνει συνάντηση και με πρώην παράγοντες του Αρη, προκειμένου εφόσον το επιθυμούν να συμμετέχουν και αυτοί οικονομικά.Πηγή: sport-fm.gr\nΣτον Ολυμπιακό δεν τον θέλουν κι εκείνος, όπως αναφέρει η Sportday και η στήλη «Τρελός του Χωριού» ετοιμάζεται να αγωνιστεί στα Ηνωμένα Αραβικά Εμιράτα.\nΗ καριέρα του Τόμας Ντε Βινσέντι δεν θα συνεχιστεί στην Ελλάδα.\nΣύμφωνα με την Sportday και τη στήλη «Τρελός του Χωριού» ο Αργεντινός μεσοεπιθετικός το Σάββατο ολοκληρώνει τις υποχρεώσεις του με τον ΑΠΟΕΛ στο Κυπριακό πρωτάθλημα, και στη συνέχεια ετοιμάζει τις βαλίτσες του για τα Ηνωμένα Αραβικά Εμιράτα.\nΤο δημοσίευμα αναφέρει ότι ο Ντε Βινσέντι ενημερώθηκε από τον Ολυμπιακό ότι και πάλι δεν υπολογίζεται από τον Μίτσελ για την νέα αγωνιστική σεζόν και αλλά πολύ σύντομα έχει βρει το νέο σταθμό στην καριέρα του.\nΑυτός είναι στα Η.Α.Ε. με τον Ολυμπιακό να δέχεται να παραχωρήσει τον παίκτη καθώς δεν τον υπολογίζει αλλά να μην έχει γίνει γνωστό εάν θα λάβει κάποιο αντίτιμο στην περίπτωση που γίνει μεταγραφή. Πηγή: sport-fm.gr\nΑποφασισμένος να δώσει μάχη για να κρατήσει την ιδιοκτησία των Κλίπερς και να «αποκρούσει» την προσπάθεια του ΝΒΑ να τον απομακρύνει είναι ο Ντόναλντ Στέρλινγκ.\nΜια μία επιστολή 32 σελίδων (!) απάντησε ο Ντόναλντ Στέρλινγκ στην κλήση του ΝΒΑ να απολογηθεί για το περίφημο ρατσιστικό του παραλήρημα. Παρά τις φήμες περί του αντιθέτου, ο 80χρονος ιδιοκτήτης των Κλίπερς δεν δείχνει καμία πρόθεση να εγκαταλείψει τον έλεγχο της ομάδας αμαχητί και πλέον όλα θα κριθούν από την ένωση των ιδιοκτητών της λίγκας, που χρειάζεται τα 3/4 των ψήφων για να τον εξαναγκάσει να πουλήσει.\nΣτην επιστολή του ο Στέρλινγκ αποκαλύπτει ότι είχε προτάσεις για 2,5 δισεκατομμύρια δολάρια και πλέον για να πουλήσει τους Κλίπερς, αλλά δεν πρόκειται να καταθέσει τα όπλα. «Μια έκρηξη απέναντι στην ερωμένη σου, που δεν υπήρχε ποτέ πρόθεση να δημοσιευτεί, δεν μπορεί να προσβάλλει τους κανόνες του ΝΒΑ», τονίζει αναφερόμενος στη συνομιλία που έφερε στη δημοσιότητα η-μέχρι πρότινος κατά τον ίδιο συνεργάτιδά του-Β. Στιβιάνο. Μάλιστα προσθέτει πως η μαγνητοφώνηση συνομιλίας χωρίς την άδειά του είναι παράνομη. «Δεν είναι δουλειά του ΝΒΑ να επιβλέπει την ηθική σε ένα σπίτι, αλλά στο χώρο του αθλητισμού που το αφορά», επισημαίνει.\nΌσο για τις κατηγορίες περί ρατσισμού, ο Στέρλινγκ αναφέρει πως έχει βοηθήσει το ΝΒΑ στην ποικιλομορφία του και ισχυρίζεται πως το πρόστιμο 2,5 εκατ. δολαρίων που του επιβλήθηκε μαζί με δια βίου αποκλεισμό είναι πολύ πιο βαριά ποινή από οποιαδήποτε έχει επιβληθεί σε άνθρωπο του πρωταθλήματος. Μάλιστα επικαλείται την τιμωρία του Κόμπι Μπράιαντ με 100.000 ευρώ το 2011 όταν χρησιμοποίησε μια φράση προσβλητική για ομοφυλόφιλους αναφερόμενος σε διαιτητή.\nΣτο μεταξύ, η σύζυγος του Ντόναλντ Στέρλινγκ, Σέλι, φερόταν να έχει εξουσιοδοτηθεί από τον ίδιο να βρει προτάσεις για την πώληση των Κλίπερς από τον ίδιο, ωστόσο ο 80χρονος άνδρας πλέον ξεκαθαρίζει πως «… είναι δική μου η ομάδα κι εγώ μόνο θα αποφασίσω αν θέλω να την πουλήσω». Πάντως η Σέλι Στέρλινγκ φέρεται να επιθυμεί να κρατήσει το δικό της μερίδιο μετοχών (που φτάνει το 50%) και θεωρεί άδικο να «πληρώνει» τις αμαρτίες του συζύγου της. Φημολογείται πως ήδη συνεργάζεται με το ΝΒΑ για να αποχωρήσει ο Ντόναλντ Στέρλινγκ από τους Κλίπερς.\nΑυξάνονται οι πιθανότητες ο Γιώργος Καραγκούνης να επιστρέψει στον Παναθηναϊκό. Την ίδια ώρα, οι «πράσινοι» έχουν ως προτεραιότητα την απόκτηση ενός χαφ-εξτρέμ. «Ρυθμιστές» Αμπέντ και Σίλντενφελντ.\nΗ επιστροφή του Γιώργου Καραγκούνη, η απόκτηση ενός ακραίου χαφ-εξτρέμ και ενός κεντρικού αμυντικού αποτελούν τις προτεραιότητες του Παναθηναϊκού στον μεταγραφικό σχεδιασμό εν όψει της επόμενης σεζόν.\nΠρόθεση του «τριφυλλιού» είναι να μην εξελιχθεί σε σίριαλ η υπόθεση του αρχηγού της Εθνικής Ελλάδας και να σημειωθούν άμεσα εξελίξεις, ώστε να επιτευχθεί συμφωνία πριν αναχωρήσει η «γαλανόλευκη» για το Μουντιάλ στη Βραζιλία.\nΌλα δείχνουν, πάντως, ότι ο Καραγκούνης θα επιστρέψει στην ομάδα της καρδιάς του και θα κλείσει σε αυτή την καριέρα του.\nΠαράλληλα, θα γίνουν κινήσεις για την απόκτηση ενός ποδοσφαιριστή που θα παίζει στα πλάγια της μεσαίας γραμμής και θα έχει τη δυνατότητα να σκοράρει. Μέχρι στιγμής οι «πράσινοι» έχουν επαφές με κάποιους παίκτες, χωρίς να έχουν αποκαλυφθεί λεπτομέρειες.\nΑπό εκεί και πέρα, ο Παναθηναϊκός επιθυμεί να κινηθεί για την απόκτηση ενός αριστεροπόδαρου κεντρικού αμυντικού, αλλά ενδεχομένως αυτό το θέμα να εξαρτάται από τις εξελίξεις στην υπόθεση του Γκόρντον Σίλντενφελντ.\nΔηλαδή, αν ο Κροάτης μείνει, τότε οι ιθύνοντες του συλλόγου θα αναζητήσουν έναν μόνο αμυντικό, ο οποίος θα είναι περισσότερο εναλλακτική λύση.\nΑν όμως, δεν μείνει ο Σίλντενφελντ, τότε θα γίνει προσπάθεια για ακόμη έναν στόπερ που θα κάνει τη διαφορά. Ρόλο στα μεταγραφικά θα παίξει και η υπόθεση του Αμπέντ, καθώς αν δεν μείνει μεταξύ των υποψηφίων είναι ο Αμπρόουζ που φέτος έπαιξε στον Απόλλωνα Σμύρνης.\nΌσον αφορά τώρα τον Ζόρντι Μπάις, ο Ολλανδός μέσος που μένει ελεύθερος από την Μπρέντα, φαίνεται πως έχει προταθεί στους «πράσινους», οι οποίοι αυτή τη στιγμή τον έχουν σταντ-μπάι και συζητούν με άλλους παίκτες πρώτα.\nΤο προφίλ του Μπεν πληροί τις προδιαγραφές που έχουν θέσει στον ΠΑΟΚ για παίκτες που μπορούν να ενισχύσουν την επίθεση, όμως οι Θεσσαλονικείς δεν δείχνουν διατεθειμένοι να μπουν σε… πλειστηριασμούς.\nΈνας από τους πρωταγωνιστές του φετινού πρωταθλήματος της Σούπερ Λίγκας ήταν και ο Μπεν Μοχάμεντ.\nΟ Γάλλος επιθετικός κατάφερε να πετύχει 15 γκολ σε 34 παιχνίδια με τη φανέλα της Βέροιας και, όπως είναι φυσικό, έχει προσελκύσει το ενδιαφέρον αρκετών ομάδων από την Ελλάδα και το εξωτερικό.\nΜία από αυτές θα μπορούσε να είναι και ο ΠΑΟΚ, καθώς πρόκειται για ποδοσφαιριστή που πληροί τις προϋποθέσεις που έχουν τεθεί από τους υπευθύνους του σχεδιασμού της ομάδας.\nΜάλιστα, ο 24χρονος παίκτης αρέσει στους ιθύνοντες του συλλόγου, όμως δεν δείχνουν διατεθειμένοι να μπουν σε κανενός είδους πλειστηριασμό για τον συγκεκριμένο ποδοσφαιριστή.\nΜάλιστα, ο Γιώργος Κικερίδης (άνθρωπος που τον έφερε στην Ελλάδα), τόνισε στο «Αθλητικό Μετρόπολις»:\n«Μιλάω με τον εκπρόσωπό του κι υπάρχουν δύο προτάσεις από το Βέλγιο για τον παίκτη, με περισσότερα από 500.000 ευρώ. Από την Ελλάδα δεν υπάρχει επίσημη πρόταση ούτε από τον ΠΑΟΚ, ούτε από τον Ολυμπιακό. Ο μάνατζέρ του αυτό λέει. Να ξέρετε, όμως, ότι ο Πιερ Ισά του Ολυμπιακού γνωρίζει πολύ καλά τον Μπεν, επειδή ασχολείται με τη γαλλική αγορά».\nΑπό εκεί και πέρα, στον ΠΑΟΚ βρίσκονται εν αναμονή του Ιβάν Σαββίδη για όλα τα αγωνιστικά θέματα.\nΣυγκεκριμένα, οι μεταγραφικές κινήσεις που απαιτούνται για την ενίσχυση του υπάρχοντος ρόστερ, οι αποδεσμεύσεις παικτών και κάποια άλλα θέματα θα συζητηθούν με την άφιξη του μεγαλομετόχου της «ασπρόμαυρης» ΠΑΕ στη συμπρωτεύουσα.Πηγή: sport-fm.gr\nΟι Θάντερ με ηγέτη τον Ράσελ Γουέστμπρουκ που πέτυχε 40άρα νίκησαν τους Σπερς εύκολα με 105-92 και ισοφάρισαν σε 2-2 τους τελικούς της Δύσης.\nΑν και όλοι είχαν ξεγραμμένη τη Θάντερ μετά τις δύο βαριές ήττες από τους Σπερς στο Τέξας, εκείνη είναι εδώ! Με ηγέτη τον Ράσελ Γουέστμπρουκ που είχε 40 πόντους (τρεις κάτω από το ρεκόρ του στα play offs) και 10 ασίστ, αλλά και στο… πλευρό του τον Κέβιν Ντουράντ που σταμάτησε στους 31 (κάνοντας ρεκόρ στη σειρά και μάλιστα με 11/22), η ομάδα του Σκοτ Μπρουκς νίκησε εύκολα τους Σπερς με 105-92 στην Οκλαχόμα κι έφερε τη σειρά των τελικών της Δύσης στα ίσα, 2-2.\nΤα «σπιρούνια», που είχαν πρώτους σκόρερ τους Τόνι Πάρκερ και Μπορίς Ντιαό με 14 πόντους, κινδυνεύουν να ζήσουν σε deja vu ό,τι συνέβη προ διετίας, όταν είχαν πάρει τα δύο πρώτα ματς απέναντι στη Θάντερ, αλλά τελικά οι αντίπαλοί τους γέλασαν τελευταίοι. Ο Τιμ Ντάνκαν και ο Μάνου Τζινόμπιλι έμειναν στους 9 και 5 πόντους αντίστοιχα.\nΕπόμενο ραντεβού των δύο ομάδων τα ξημερώματα της Παρασκευής (4:00) στο Τέξας.\nΔωδεκάλεπτα: 26-20, 58-43, 83-67, 105-92.\nΘάντερ (Μπρουκς): Γουέστμπρουκ 40 (10 ασίστ, 5 ριμπ., 5 κλεψ.), Ντουράντ 31 (5 ριμπ., 5 ασίστ), Ιμπάκα 9 (8 ριμπ.), Λαμπ 7, Άνταμς 4 (6 ριμπ.), Μπάτλερ 4, Τζάκσον 3, Φίσερ 3, Πέρκινς 2 (10 ριμπ.), Τζόουνς 2, Κόλισον.\nΣπερς (Πόποβιτς): Ντιαό 14 (10 ριμπ.), Πάρκερ 14, Τζόζεφ 11, Λέοναρντ 10 (5 ριμπ.), Ντάνκαν 9 (6 ριμπ.), Μπόνερ 8, Μπελινέλι 7 (5 ριμπ.), Τζινόμπιλι 5, Μιλς 4, Σπλίτερ 3, Γκριν 3, Μπέινς 2, Έιρς 2.\nΔεδομένο θεωρείται το ενδιαφέρον της Μπενφίκα για την απόκτηση του Κώστα Μανωλά, ο οποίος φέρεται να απασχολεί και την Ίντερ! Ποια τα δεδομένα στην υπόθεση του διεθνούς στόπερ.\nΕκτός από τις επαφές που έχουν στον Ολυμπιακό για την ενίσχυση του υπάρχοντος ρόστερ, στο «ερυθρόλευκο» ρεπορτάζ… παίζει και το ενδεχόμενο να φτάσει πρόταση για την παραχώρηση του Κώστα Μανωλά.\nΗ συγκεκριμένη υπόθεση είναι ανοιχτή από το χειμώνα, όταν η Νάπολι είχε κάνει κρούση στους Πειραιώτες με πρόταση 8 εκατ. ευρώ για τον διεθνή στόπερ.\nΑπό τότε, όμως, αρκετές ομάδες φέρονται να ενδιαφέρονται για τον 23χρονο παίκτη.\nΣτην Πορτογαλία συνεχίζονται τα δημοσιεύματα που αφορούν το ενδιαφέρον της Μπενφίκα για τον Μανωλά, το οποίο συνδέεται με την διαφαινόμενη πώληση του Γκαράι στη Ζενίτ Αγίας Πετρούπολης.\nΟ πορτογαλικός Τύπος αναφέρει ότι οι «αετοί» θα κάνουν μία προσφορά που θα ξεπερνάει τα 5 εκατ. ευρώ, όμως δεν θα φτάνει τα 10 εκατ. ευρώ που θα ήθελαν οι πρωταθλητές Ελλάδας. Μάλιστα, οι Πειραιώτες εκτιμούν ότι ο αν ο διεθνής στόπερ παίξει στο Μουντιάλ, τότε είναι αρκετά πιθανό να ανέβουν ακόμα περισσότερο οι «μετοχές» του και αυτό θα επηρεάσει και την τιμή με την οποία θα τον πουλήσει σε σύλλογο του εξωτερικού.\nΜάλιστα, στην Πορτογαλία συνδυάζουν το ενδιαφέρον της Μπενφίκα με το φιλικό που δίνει η Εθνική Ελλάδας κόντρα στην εθνική τους ομάδα το ερχόμενο Σάββατο στη Λισαβόνα.\nΌσον αφορά τώρα τις φήμες που θέλουν την Ίντερ να έχει στείλει άνθρωπό της στην Αθήνα διαψεύδονται από την «ερυθρόλευκη» ΠΑΕ, ενώ υπάρχουν πληροφορίες για πρόταση 5 εκατ. ευρώ από τους «νερατζούρι». Δύσκολα, όμως, ο Ολυμπιακός θα απαντούσε θετικά σε ένα τέτοιο ποσό. Πηγή: sport-fm.gr\nΕπανέρχεται δυνατά για την ΑΕΚ στο προσκήνιο η περίπτωση του Δημήτρη Παπαδόπουλου, εφόσον ο διεθνής φορ μείνει (και τυπικά) ελεύθερος από τον Ατρόμητο. «Κοντά στην ΑΕΚ ο Λάζοβιτς», γράφουν οι Σέρβοι.\nΈτοιμη να ενισχύσει αισθητά την επίθεσή της παρουσιάζεται η ΑΕΚ!\nΣυγκεκριμένα, οι ιθύνοντες της «Ένωση» εξετάζουν… ζεστά την περίπτωση του Δημήτρη Παπαδόπουλου, η οποία έχει επανέλθει στο προσκήνιο μετά το επικείμενο «διαζύγιο» του διεθνούς επιθετικού με τον Ατρόμητο.\nΤο ενδιαφέρον του «Δικεφάλου» δεν προέκυψε τώρα. Ο Δημήτρης Μελισσανίδης είχε μιλήσει με τον 33χρονο παίκτη το περασμένο καλοκαίρι, όμως τότε είχε απαντήσει (ευγενικά) αρνητικά στην πρόταση που είχε δεχθεί από τον ισχυρό άνδρα του συλλόγου.\nΠλέον τα δεδομένα έχουν αλλάξει αρκετά και η εξέλιξη που σημειώθηκε ανάμεσα στον Παπαδόπουλο, με τον οποίο έχει υπάρξει νέα επαφή από πλευράς ΑΕΚ και εκείνος δείχνει θετικός στο ενδεχόμενο να αγωνιστεί στους «κιτρινόμαυρους».\nΑπό τη στιγμή που μείνει και τυπικά ελεύθερος ο έμπειρος φορ από τον Ατρόμητο, τότε θα ξεκινήσουν οι επίσημες διαπραγματεύσεις ανάμεσα στις δύο πλευρές για να συζητήσουν το ενδεχόμενο συνεργασίας.\n«Ο Λάζοβιτς κοντά στην ΑΕΚ»\nΤην ίδια ώρα, στη Σερβία υπάρχουν νέα δημοσιεύματα που αφορούν τον Ντάνκο Λάζοβιτς και την ΑΕΚ. Ο Σέρβος επιθετικός παραμένει ψηλά στο μεταγραφικό στόχαστρο της «Ένωσης» και οι διαπραγματεύσεις είναι σε εξέλιξη, με τη διαφορά που χωρίζει τις δύο πλευρές – όπως είχε γίνει γνωστό – να μην είναι μεγάλη.\n«Υπάρχει μεγάλη πιθανότητα ο Ντάνκο Λάζοβιτς να κάνει χρήση της οψιόν που υπάρχει στο συμβόλαιο που υπέγραψε τον περασμένο χειμώνα και να φύγει από την Παρτίζαν μετά από λίγους μήνες για την ΑΕΚ», έγραψε η ιστοσελίδα «rtvbn.com».\nΤέλος, θεωρείται δεδομένο ότι οι «κιτρινόμαυροι» θα κινηθούν για την απόκτηση ενός αριστερού μπακ, ενώ υπό προϋποθέσεις μπορεί να υπάρξει διπλή ενίσχυση για τη συγκεκριμένη θέση. Τα ονόματα του Κοροβέση, αλλά και του Νούνο Πίντο, παραμένουν στο προσκήνιο, αλλά πριν από αυτούς υπάρχουν άλλες προτεραιότητες. Πηγή: sport-fm.gr\nΔιαδοχικά ραντεβού με τους Κλαούντιο Ρανιέρι, Μάρκο Ταρντέλι και τον μάνατζερ, Μίνο Ραϊόλα για τον πελάτη του, Μάρτιν Γιολ θα έχει την Πέμπτη (29/05) στην Ιταλία ο πρόεδρος της ΕΠΟ, Γιώργος Σαρρής.\nΤο διοικητικό συμβούλιο της ΕΠΟ που ήταν προγραμματισμένο την Παρασκευή αναβλήθηκε ωστόσο ο πρόεδρος της ομοσπονδίας αναχωρεί σήμερα με προορισμό την Ιταλία προκειμένου να συναντηθεί με τους υποψήφιους προπονητές για τον πάγκο της Εθνικής.\nΠρώτος στόχος, πλέον, είναι ο Κλαούντιο Ρανιέρι. Και βέβαια, η πιο δύσκολη περίπτωση για την «γαλανόλευκη». Πιθανότατα, ο Ιταλός τεχνικός να είναι το τελευταίο ηχηρό όνομα που προτάθηκε στην ΕΠΟ και ως εκ τούτου θα γίνει προσπάθεια να ρίξει το κασέ του (σ.σ. σύμφωνα με πληροφορίες, στην Μονακό αμειβόταν με 1,5 εκατ. ευρώ τον χρόνο). Ο μάνατζερ που έχει μεσολαβήσει επικοινώνησε εκ νέου με την ηγεσία της ομοσπονδίας για να φιξαριστεί η συνάντηση επί ιταλικού εδάφους.\nΟ πρώην προπονητής της Μονακό θα αναλύσει την αγωνιστική φιλοσοφία του και θα συζητήσει με τον Γιώργο Σαρρή σχετικά με το οικονομικό σκέλος της συνεργασίας. Εφόσον, οι απαιτήσεις του Κλαούντιο Ρανιέρι κυμανθούν στα πλαίσια που έχει θέσει η ΕΠΟ, δηλαδή μάξιμουμ ετήσιο συμβόλαιο 800.000 ευρώ τότε η υπόθεση θα προχωρήσει. Ρεαλιστικά, μιλώντας, η περίπτωση του Κλαούντιο Ρανιέρι είναι πολύ δύσκολο να έχει αίσιο τέλος για το αντιπροσωπευτικό μας συγκρότημα, αλλά ποτέ μην λες ποτέ…\nΤο δεύτερο τετ α τετ του προέδρου της ομοσπονδίας είναι προγραμματισμένο με τον γνωστό ατζέντη, Μίνο Ραϊόλα ούτως ώστε να γίνει η τελική επαφή για τον Μάρτιν Γιολ. Ο Ολλανδός τεχνικός έχει κατεβάσει τις πάγιες αποδοχές του στα 650.000 ευρώ από το 1 εκατ. ευρώ που ζητούσε αρχικά και στην πραγματικότητα υπάρχει καταρχήν συμφωνία μαζί του.\nΠροφορική συμφωνία έχει συνάψει εδώ και καιρό, η ομοσπονδία με τον Μάρκο Ταρντέλι, ο οποίος περιμένει στο… ακουστικό του για να αναλάβει την Εθνική. Ο πρόεδρος της ΕΠΟ, Γιώργος Σαρρής θα κλείσει τη σειρά των προγραμματισμένων συναντήσεων, μιλώντας με τον Ιταλό προπονητή που μέχρι τον Σεπτέμβριο του 2013 ήταν συνεργάτης του Τζιοβάνι Τραπατόνι στην Ιρλανδία.\nΠάντα στα υπόψη υπάρχει ο Σα Πίντο, ο οποίος έχει μιλήσει με την ηγεσία της ομοσπονδίας και τα έχει βρει στο οικονομικό, δείχνοντας μεγάλη διάθεση να αναλάβει την τεχνική ηγεσία της «γαλανόλευκης». Ο πρώην προπονητής του ΟΦΗ έχει συμφωνήσει στα 300.000 ευρώ ετησίως για διετές συμβόλαιο με αβαντάζ ότι εκτός από μια προσιτή οικονομικά λύση, είναι γνώστης της ελληνικής πραγματικότητας. Πηγή: sport-fm.gr\nΜε πρόστιμο 25.000 δολαρίων τιμωρήθηκε από το ΝΒΑ ο Πολ Τζορτζ για τα παράπονα που εξέφρασε για τη διαιτησία μετά την τρίτη ήττα των Πέισερς από το Μαϊάμι.\nΑκριβά θα πληρώσει ο Πολ Τζορτζ τα παράπονα που εξέφρασε για τη διαιτησία μετά την τρίτη ήττα των Πέισερς από το Μαϊάμι. Το ΝΒΑ τιμώρησε τον φόργουορντ της Ιντιάνα με 25.000 δολάρια.\nΟ Τζορτζ έκανε λόγο για προστασία των πρωταθλητών από τη διαιτησία και διαφορετικά κριτήρια στον καταλογισμό των φάουλ. «Κέρδισαν το παιχνίδι από τις βολές. Απλώς πήγαν στη γραμμή περισσότερες φορές από μας. Πιστεύω πως ήμασταν καλύτεροι, αλλά εκείνοι εκτέλεσαν 30 βολές κι αυτό τους έδωσε μεγάλο πλεονέκτημα», είχε δηλώσει μετά τον αγώνα. Πηγή: sport-fm.gr\nΣτο CAS προσέφυγε ο Ασάφα Πάουελ, ώστε να μειωθεί η ποινή των 18 μηνών που του έχει επιβληθεί για χρήση απαγορευμένων ουσιών.\nΟ πρώην κάτοχος του παγκοσμίου ρεκόρ στα 100 μέτρα, το περυσινό καλοκαίρι βρέθηκε «θετικός» σε οξυλοφρίνη και ζητά από το Διαιτητικό Αθλητικό Δικαστήριο της Λωζάννης να μειωθεί η ποινή του σε τρεις μήνες, λόγω της φύσης του αδικήματος.\nΟ 31χρονος Τζαμαϊκανός, βάσει της αρχικής τιμωρίας, θα μπορεί να επιστρέψει στα κουλουάρ τον Δεκέμβριο του 2014, όμως πλέον ελπίζει ότι θα προλάβει τους Αγώνες Κοινοπολιτείας που θα γίνουν τον ερχόμενο Ιούλιο στη Γλασκώβη.\nΜέχρι στιγμής δεν έχει ανακοινωθεί η ημερομηνία εκδίκασης της υπόθεσης του Πάουελ, αν, όμως, μειωθεί η ποινή του, θα έχει προθεσμία μέχρι και τις 6 Ιουνίου, καταληκτική ημερομηνία για τη δήλωση συμμετοχής στους Αγώνες Κοινοπολιτείας. Πηγή: sport-fm.gr\nΤην πρώτη της μεταγραφή για τη νέα σεζόν έκανε η Ατλέτικο Μαδρίτης, καθώς ανακοίνωσε την απόκτηση του 19χρονου Άνχελ Κορέα.\nΑκόμα... δεν τέλειωσε η σεζόν και η Ατλέτικο Μαδρίτης έκανε ήδη την πρώτη της μεταγραφή. Οι «ροχιμπλάνκος» ανακοίνωσαν την απίκτηση του 19χρονου μεσοεπιθετικού Άνχελ Κορέα, που μέχρι πρότινος αγωνιζόταν στην Σαν Λορέντζο.\nΤο κόστος υπολογίζεται στα 8 εκατ. ευρώ, με την ομάδα του Σιμεόνε να ελπίζει πως θα πετύχει... διάνα, όπως και στο παρελθόν όταν είχε αποκτήσει με ανάλογο τρόπο τον 17χρονο τότε Κουν Αγούερο.\nΑν και «μικρός», ο Κορέα μέχρι σήμερα ήταν βασικός και αναντικατάστατος στον αργεντίνικο σύλλογο, με τον οποίο μέσα στη τρέχουσα σεζόν μέτρησε 36 συμμετοχές. Ο παίκτης υπέγραψε 5ετές συμβόλαιο και απλώς μένει να φανεί αν θα ενσωματωθεί απ’ του χρόνου στους Μαδριλένους ή θα παραμείνει στην πατρίδα του για ακόμα μια περίοδο για να «ψηθεί» περισσότερο για το... ταξίδι στην Ευρώπη.\n«Σκυλίσια Μέρα» με το πρωτάθλημα των ρεκόρ στο ελληνικό ποδόσφαιρο. Ποια χρονιά έγινε; Ήταν 28 Μαϊου 2000 όταν ολοκληρωνόταν το 21ο επαγγελματικό πρωτάθλημα ποδοσφαίρου. Και τα ρεκόρ που έγιναν δεν ήταν ούτε ένα, ούτε δυο εκείνη τη σεζόν. Έχουμε και λέμε, λοιπόν.\nΟ Ολυμπιακός έγινε η πρώτη ομάδα στην Ευρώπη που κατέκτησε το πρωτάθλημα, έχοντας αλλάξει τρεις προπονητές στην ίδια αγωνιστική περίοδο.\nΕπίσης, ο Ολυμπιακός έγινε ο πρώτος σύλλογος στην Ελλάδα που κατέκτησε τέσσερα συνεχόμενα επαγγελματικά πρωταθλήματα για δεύτερη φορά.\nΤα 42 γκολ που σημειώθηκαν την τελευταία αγωνιστική ισοφάρισαν το ρεκόρ της 10ης αγωνιστικής το 1997-98, ενώ τα 885 γκολ σε όλο το πρωτάθλημα ήταν ρεκόρ όλων των εποχών.\nΡεκόρ συγκομιδής Α’ Εθνικής είχε κάνει εκείνη τη χρονιά με 30 νίκες ο Ολυμπιακός, όπως και ρεκόρ στα επαγγελματικά πρωταθλήματα με 92 β., αλλά και ο Παναθηναϊκός στον τομέα της παραγωγικότητας με τα 92 γκολ που πέτυχε.\nΓια πρώτη φορά, τέλος, αναδείχθηκε πρώτος σκόρερ του πρωταθλήματος παίκτης του ΠΑΟΚ (Ναλιτζής με 24 γκολ), ενώ μόνο οι Γκόμεζ, Κυζερίδης και Μπρούστερ κατάφεραν να σκοράρουν με κάθε δυνατό τρόπο (σουτ, κεφαλιά, φάουλ και πέναλτι).\nΑπό ένα γκολ στο ξεκίνημα των δύο ημιχρόνων πέτυχαν οι Σπόρτινγκ Κάνσας Σίτι και Νιου Γιορκ Ρεντ Μπουλς στο μεταξύ του 1-1 για το πρωτάθλημα του MLS.\nΤο σκορ άνοιξε στο 9ο λεπτό υπέρ των γηπεδούχων με ωραίο σουτ του Τόνι, πρώην αμυντικού της ισπανικής Θέλτα, αλλά η Σπόρτινγκ δεν μπόρεσε να «χτίσει» επί του γρήγορου 1-0. Αντίθετα, η εμπειρία του Τιερί Ανρί ωφέλησε για μία ακόμα φορά τους Νεοϋορκέζους, καθώς έπειτα από κούρσα στο κέντρο του γηπέδου ο Γάλλος στράικερ βρήκε τον Μπράντλεϊ Ράιτ-Φίλιπς, ο οποίος επέδειξε ψυχραιμία και ισοφάρισε σε 1-1 στο 50ό λεπτό.\nΟ Δημοσθένης Γεωργακόπουλος βάζει στη ζυγαριά τους δύο προπονητές, προσπαθώντας να συγκρίνει τα υπέρ και τα κατά το καθενός.\nΟ ένας είναι ο απόλυτος σταρ και ο άλλος αθόρυβος εργάτης. Ο ένας θέλει να τραβάει μονίμως πάνω του την προσοχή και ο άλλος αποφεύγει τα φλας όπως... ο διάολος το λιβάνι. Αδιαμφισβήτητα όμως πρόκειται για δύο από τους κορυφαίους (ίσως και τους ΚΟΡΥΦΑΙΟΥΣ) προπονητές του πλανήτη.\nΤο προηγούμενο Σάββατο ο Αντσελότι προσπέρασε τον Μουρίνιο στις κατακτήσεις Τσάμπιονς Λιγκ, καθώς έφτασε τις τρεις, αφήνοντας πίσω του τον πορτογάλο με δύο. Είναι όμως μόνο αυτά τα νούμερα η μεταξύ τους διαφορά; Μάλλον όχι, αφού κυρίως διαφέρουν στο χαρακτήρα, στη διαχείριση του ρόστερ και στις σχέσεις με τους ποδοσφαιριστές τους.\nΟ Ζοζέ Μουρίνιο είναι ένας από τους πιο εγωκεντρικούς ανθρώπους του πλανήτη. Θέλει τα πάντα να είναι γύρω και κυρίως κάτω από αυτόν. Ακόμη και η ίδια η ομάδα πολλές φορές. Γι’αυτό και κάποιος ή τον λατρεύει ή τον μισεί. Έτσι και οι ποδοσφαιριστές. Υπάρχουν παραδείγματα παικτών που... ζουν για τον Special One, δίνουν τα πάντα για εκείνον και περιμένουν ένα νεύμα του για να κάνουν ό,τι τους υποδείξει. Υπάρχουν όμως και εκείνοι που μετά από μια σεζόν μαζί του, δε θέλουν ούτε να τον βλέπουν.\nΑντίθετα, ο Κάρλο Αντσελότι δεν προκαλεί τέτοια ακραία συναισθήματα λατρείας ή μίσους. Συνήθως διατηρεί καλή σχέση με όλους τους παίκτες του, χωρίς να έρχεται ιδιαίτερα κοντά με κανέναν, αλλά ούτε και να είναι απόμακρος. Ο ιταλός δε θέλει οι παίκτες του να παίζουν για εκείνον, θέλει να παίζουν για την ομάδα και - ενίοτε τους επιτρέπει να παίζουν - για τους εαυτούς τους.\nΔεν ξέρω αν στην Αγγλία οι φίλοι της Λίβερπουλ θέλουν να πικάρουν τον «εχθρό» τους Μουρίνιο, λέγοντας πως η καλύτερη Τσέλσι της τελευταίας δεκαετίας ήταν η ομάδα του Αντσελότι τη σεζόν 2009-10 και όχι κάποια από τις ομάδες του Special One, όμως στην Ισπανία και τη Ρεάλ τα πράγματα είναι σαφώς πιο ξεκάθαρα. Δεν είναι μόνο ότι ο Αντσελότι πήρε από την πρώτη του χρονιά το Τσάμπιονς Λιγκ, ενώ ο Μουρίνιο έφτασε τρεις φορές στον ημιτελικό και αποκλείστηκε σε όλες τις περιπτώσεις. Το θέμα έχει να κάνει κυρίως με τη διαχείριση του έμψυχου δυναμικού.\nΠαίκτες όπως ο Μόντριτς ή ο Μπενζεμά βρήκαν τον εαυτό τους φέτος, όμως το μεγαλύτερο παράδειγμα ήταν η περίπτωση του Ίκερ Κασίγιας. Πέρσι ο Μουρίνιο έστειλε στον πάγκο το μεγάλο αρχηγό, προκαλώντας αντιδράσεις στο Μπερναμπέου. Τη φετινή σεζόν ο Αντσελότι έκανε σχεδόν το ίδιο, όμως άπαντες ήταν ευχαριστημένοι. Γιατί είχε τον Κασίγιας αναπληρωματικό στο πρωτάθλημα και βασικό στο Τσάμπιονς Λιγκ και το κύπελλο. Κάποιοι τον είπαν «δημοσιοσχετίστα», όμως εκ του αποτελέσματος μάλλον αποδείχθηκε... μεγάλος μάγκας!\nΖοζέ ή Κάρλο τελικά; Ιδού η απορία.\nΟ Θανάσης Λιοντζόπουλος γράφει για των φρονίμων τα παιδιά τον Ολυμπιακό και τον Παναθηναϊκό (ακολουθεί και ο ΠΑΟΚ) που σχεδιάζουν νωρίτερα το μέλλον τους, κινούνται βάσει σχεδίου, βάζοντας το τρένο τους πάνω στις ευρωπαϊκές ράγες μεγάλων ευρωπαϊκών συλλόγων.\nΕίναι μεγάλα τα κέρδη, αλλά είναι και κάτι που μας κάνει αισιόδοξους: ότι θα δούμε ακόμη μεγαλύτερα πράγματα από τις ομάδες μας. Των φρονίμων τα παιδιά πριν πεινάσουν μαγειρεύουν. Τη λαϊκή αυτή ρήση ή γνωμικό ακολουθούν οι μεγάλοι Ολυμπιακός, Παναθηναϊκός και ΠΑΟΚ, αλλά και άλλες ομάδες στη Σούπερ Λίγκα, κάτι που πρέπει να μας κάνει αισιόδοξους για το παρόν και το μέλλον.\nΑν δεν κοιτάξετε το θέμα επιδερμικά, θα δείτε ότι αυτό το μοτίβο ακολουθούν εδώ και χρόνια οι μεγάλοι ευρωπαϊκοί σύλλογοι, χωρίς βέβαια να λείπουν και οι παρενθέσεις, που οφείλονται περισσότερο σε επιδειξίες πλούτου και δύναμης από τις διοικήσεις. Ακόμη όμως και τα μεγάλα πορτοφόλια στην Ευρώπη, δεν επιθυμούν να σκορπάνε χρήματα δίχως αποτελέσματα, συνεπώς ο δρόμος είναι ένας: σωστός σχεδιασμός σε συνδυασμό με το γνωμικό του αρχαίου Έλληνα ιστορικού Πλούταρχου «μηδέν της τύχης, αλλά πάντας της ευβουλίας και της προνοίας». Συμπερασματικά, τίποτα δεν εξαρτάται από την τύχη, αλλά όλα από την ορθή κρίση και την προνοητικότητα.\nΑσφαλώς και υπάρχει η τύχη στο ποδόσφαιρο, αλλά μέσα σε έναν αγώνα. Όταν μία ομάδα σχεδιάζει το παρόν και το μέλλον της, όλα είναι θέμα μυαλού, σωστής διαχείρισης, συνεργασίας με τους κατάλληλους ανθρώπους, ώστε να δεις τι φταίει, που πονάει πραγματικά η ομάδα, τι ποδοσφαιριστές μπορείς να βρεις με το κατάλληλο μπάτζετ και διάφοροι άλλοι παράμετροι. Είναι ακόμη μονόδρομος στην περίπτωση μείωσης του μπάτζετ, αφού μόνον έτσι θα καταφέρεις να ισορροπήσεις κάπως τα πράγματα. Ένα τέτοιο παράδειγμα αποτελεί ο Παναιτωλικός που θα ρίξει κατά 20% το μπάτζετ του, φεύγουν σημαντικοί παίκτες, αλλά ποντάρει στο σωστό σχεδιασμό και την οργάνωση. Ίδωμεν.\nΑν γίνουμε πιο συγκεκριμένοι στον Ολυμπιακό παρέμεινε ο ίδιος προπονητής (Μίτσελ), οι άνθρωποι που έχουν λόγο στις μεταγραφές και το επιτελείο είναι το ίδιο και ο σχεδιασμός της ομάδας του 2014-15 έχει αρχίσει από… πέρυσι, όσο κι αν σας φαίνεται πρόωρο! Ο Μίτσελ ξέρει και την ελληνική πραγματικότητα πλέον, ενώ το ισπανικό πλαίσιο στο οποίο δουλεύει ο Ολυμπιακός υπάρχει εδώ και χρόνια (Βαλβέρδε), έστω κι αν ο κάθε προπονητής έχει διαφορές με τον άλλον.\nΚαι μάλιστα, όχι μόνο υπάρχει ένας ποδοσφαιριστής σε κάθε θέση στη μεταγραφική λίστα, αλλά περισσότεροι, σε περίπτωση που πάει κάτι στραβά ή αλλάξουν κάποια δεδομένα. Οι κινήσεις που έγιναν τον Ιανουάριο περισσότερο αποδυνάμωσαν την ομάδα, ωστόσο έμεινε μεγάλο κέρδος στο ταμείο από την πώληση του Μήτρογλου.\nΣτον Παναθηναϊκό ευτύχησαν να κάνουν διάνα στις μεταγραφές την περσινή περίοδο και η καλή πορεία κράτησε όλο το τιμ στη θέση του. Κι εκεί, αν παρατηρήσετε δεν έγιναν σπασμωδικές κινήσεις τον Ιανουάριο, αλλά προχωρούν βάσει σχεδίου. Και ο Μπούρμπος κομμάτι του παζλ είναι, άσχετα αν κάποιοι θεωρούν ότι δεν είναι παίκτης από το πάνω ράφι. Μήπως πέρυσι ήξερε κανείς στην Ελλάδα τον Νάνο; Ή θέλετε να θυμηθώ τι είχε γίνει όταν στο πρώτο του φιλικό είχε κάνει λάθος που κόστισε στην ομάδα και τα συμπεράσματα είχαν ήδη βγει από κάποιους που προτρέχουν; Στον ΠΑΟ ξέρουν ότι θα πρέπει να προστεθούν στο ρόστερ κι άλλοι ποδοσφαιριστές της ποιότητας του Μπεργκ και του Αμπέιντ, αφού ο πήχυς ανεβαίνει, υπάρχει και η Ευρώπη και αν θέλει να διεδικήσει το πρωτάθλημα, θέλει ποιοτικό βάθος στο ρόστερ. Θα καταφέρει να κάνει καλό οικονομικό κουμάντο; Μην το δένετε πάντως κόμπο για τη μη πώληση του Μπεργκ ή άλλου ποδοσφαιριστή αν έρθει μεγάλη προσφορά. Πιθανόν να αλλάξουν τότε τα δεδομένα, χωρίς αυτό να σημαίνει ότι δεν θα αποκτηθούν δύο και τρεις ποιοτικοί παίκτες ανάλογης αξίας. Αυτό θα είναι και το επόμενο στοίχημα του ΠΑΟ μαζί με την ανάδειξη των νέων ποδοσφαιριστών: να βρει κι άλλα λαβράκια και τα λεφτά μίας πώλησης να πιάνουν τόπο. Ο Νταμπίζας έχει κάνει τη λίστα του, αλλά και αρκετά ταξίδια…\nΣτον ΠΑΟΚ θεωρώ πως πέταξαν χρήματα τον Ιανουάριο, αφού με εξαίρεση τον Ισραηλινό Νάτχο, που κι αυτός δεν είχε δικαίωμα να παίξει στην Ευρώπη, οι υπόλοιποι δεν βοήθησαν ιδιαίτερα. Είναι πιο πίσω σε ό,τι αφορά στο σχεδιασμό από τους άλλους, όμως ο Άγγελος Αναστασιάδης είναι γνώστης του ελληνικού πρωταθλήματος και ξέρει τι πρέπει να κάνει. Θα βαδίσει πάνω σε γνώριμα μονοπάτια και σταθερά, έτσι όπως ξέρει να κάνει και έχει δείξει. Σίγουρα θα μπεί τάξη στην ομάδα, όμως μην σας φανεί παράξενο, αν αποχωρήσουν κάποιοι ποδοσφαιριστές που δεν τους περιμένατε, αφού ο Αναστασιάδης δεν σηκώνει μύγα στο σπαθί του πάνω στις δικές του αρχές και τα πιστεύω του.\nΑν παρατηρήσατε ο Αναστασιάδης ξεκαθάρισε ότι κανείς ποδοσφαιριστής δεν θα αγοράζεται με άλλη τιμή από αυτή που αξίζει. Αυτό μάνι-μάνι σημαίνει ότι ο ΠΑΟΚ και ο Ιβάν Σαββίδης πέταξαν λεφτά τα προηγούμενα χρόνια, χωρίς η ομάδα να είναι ανάλογης αξίας αγωνιστικά! Πιο πολύ βοήθησε ο νεαρός Κουλούρης από άλλους, όπως ο Μάρτενς, ο Μαντούρο και ο Χούσεν .Πέρυσι είχε πετάξει λεφτά ο Γιάννης Αλαφούζος, σε προπονητή (Φάμπρι) και παίκτες (Καζιγιάμα, Εσπράθα, Κάιπερ κ.α.), ενώ ήταν άκομψος ο τρόπος που είχε λύσει τα συμβόλαια ποδοσφαιριστών (Κατσουράνης, Χριστοδουλόπουλος, Βύντρα, Σπυρόπουλος κ.α.). Ωστόσο, για τον Παναθηναϊκό της επόμενης μέρας ή πιο σωστά της επόμενης χρονιάς, αποδείχτηκε ότι αυτή η ανανέωση ήταν επιβεβλημένη, ενώ ακόμη κι εκεί έπαιξε ρόλο ότι ο Αλαφούζος με τον Αναστασίου σχεδίασαν τον ΠΑΟ της επόμενης χρονιάς και του μέλλοντος, διαλύοντας τα χάρτινα… κάστρα του Ισπανού Φάμπρι.\nΗ «El Heraldo» ζήτησε την άποψη τριών ορθοπεδικών για τον Φαλκάο και όλοι ήταν σίγουροι οτι δεν θα είναι έτοιμος για το Μουντιάλ. Όσο πλησιάζει η 2η μέρα του Ιουνίου που οι ομάδες θα πρέπει να δηλώσουν την τελική 23άδα τους ενόψει του Παγκοσμίου Κυπέλλου, τόσο ανεβαίνει η αγωνία στο «στρατόπεδο» της Κολομβίας σχετικά με την συμμετοχή ή όχι του Ρανταμέλ Φαλκάο.\nΟ «El Tigre» μπορεί να βρίσκεται στο Μπουένος Άιρες με την υπόλοιπη ομάδα, ωστόσο η κατάσταση του είναι ακόμη ρευστή. Ο Ζοσέ Πέκερμαν πάντως, πρόσφατα δήλωσε πως θα τον περιμένει μέχρι την τελευταία στιγμή, χωρίς όμως κανείς να μπορεί να πει με σιγουριά τί θα γίνει.\nΗ «El Heraldo» προσπαθώντας να προβλέπει την τελική απόφαση, ζήτησε την άποψη τριών ορθοπεδικών, με τις απόψεις τους να συμπίπτουν, καθώς κανείς τους δεν πιστεύει οτι ο επιθετικός της Μονακό θα είναι έτοιμος για την Βραζιλία.\nΓκουίντο Πουγκλίσε Κασαλίνς: «Έκανε την επέμβαση πριν από 4 μήνες και ο λογικός χρόνος της αποθεραπείας του εκτιμάται μεταξύ 6 και 8 μηνών. Το γόνατό του δεν είναι δυνατό. Μπορεί να παίξει 20 ή 30 λεπτά, αλλά είμαι σίγουρος οτι δεν μπορεί να αγωνιστεί σε όλο το 90λεπτο».\nΤζάμπα Ορλάντο Γκαλίντο: «Οι μελέτες έχουν δείξει οτι ένας ασθενής αποθεραπεύεται πλήρως μετά από 6 μήνες. Μπορεί να περπατάει κανονικά, να σκύβει χωρίς ενοχλήσεις, αλλά για ένα άθλημα... επαφής όπως είναι το ποδόσφαιρο, δεν είναι έτοιμος».\nΚάρλος Νταβίντ Σαμπάγκ Νάντερ: «Από τη στιγμή που τραυματίστηκε θα έπρεπε να είχε εξαιρεθεί από την αποστολή της Κολομβίας, για δύο λόγους... Πρώτον γιατί το διάστημα των 4-5 μηνών που έχουν μεσολαβήσει από τότε, δεν είναι αρκετό για να αποθεραπευτεί το σώμα του. Δεύτερον, επειδή ο καλύτερος επιθετικός της Κολομβίας πρέπει να είναι 100% έτοιμος».Πηγή: gazzetta.gr\nΔυο εβδομάδες πριν τη σέντρα του Μουντιάλ και η Βραζιλία είναι έτοιμη να επιβεβαιώσει τον τίτλο του φαβορί! Αμυνα, Σκολάρι και... ενέργεια αποτελούν εγγύηση για μια εξαιρετική πορεία.\nΘα γίνει η Βραζιλία η 7η ομάδα στην ιστορία της διοργάνωσης που κατακτά την κούπα στη χώρα της; Δυο εβδομάδες πριν τη σέντρα και η Σελεσάο παρουσιάζεται ως το μεγάλο φαβορί για την κατάκτηση του τίτλου. Η ομάδα του Φελίπε Σκολάρι παρουσιάζει μέχρι στιγμής ένα πολύ σοβαρό πρόσωπο, πειθαρχημένο σύνολο, ικανό να φτάσει μέχρι τέλους. Σε αυτά, αν προσθέσουμε και τη στήριξη του κόσμου, τότε ο Νεϊμάρ και η παρέα του μπορούν να κάνουν τη διαφορά.\nΗ σφραγίδα του Σκολάρι!\nΤι και αν βρίσκεται στον πάγκο της ομάδας μόλις 18 μήνες, ο Βραζιλιάνος έχει καταφέρει να βάλει τη σφραγίδα του στη νέα Εθνική. Το στοίχημα που είχε βάλει η Ομοσπονδία για τη δημιουργία ενός δυναμικού συνόλου δείχνει να πηγαίνει καλά, αλλά όλα θα κριθούν στο τέλος. Τι και αν η Βραζιλία έχει πάρει μέρος μόλις σε μια σοβαρή διοργάνωση, σε αυτή του Συνομοσπονδιών, έχει καταφέρει να παρουσιάσει μια εξαιρετική ομάδα ικανή να κάνει τη διαφορά. Αλλωστε, είναι ο μοναδικός τεχνικός που έχει καταφέρει να βρει την ενδεκάδα και να κάνει πολύ δυνατό το 4-2-3-1.\nΤη δεδομένη στιγμή η άμυνά της είναι ίσως η πιο δυνατή της διοργάνωσης, μαζί με αυτή της Ισπανίας. Τιάγκο Σίλβα και Νταβίντ Λουίς είναι σε εξαιρετική κατάσταση, με τον δεύτερο να μπαίνει δυνατά στη διοργάνωση, μιας έγινε ο πιο ακριβοπληρωμένος αμυντικός στον πλανήτη με τη μεταγραφή του στην Παρί. Παράλληλα, τα δυο μπακ της, είναι από τα πιο ποιοτικά στη διοργάνωση, Αλβες και Μαρσέλο αν συνεχίσουν τις φετινές εμφανίσεις θα δώσουν μεγαλύτερη ώθηση.\nΤριπλέτα που... σκοτώνει!\nΟ Νεϊμάρ μεταμορφώνεται με τη Βραζιλία και είναι έτοιμος να πετύχει τη μεγαλύτερη διάκριση της καριέρας του. Μαζί με τους Χουλκ και Φρεντ δημιουργούν «τρελή» τριπλέτα, παίκτες που γνωρίζει καλά ο ένας τον άλλον και ο Σκολάρει ξέρει πως θα του φέρουν γκολ, πολλά γκολ... Η εμπειρία του Φρεντ και το ένστικτό του μέσα στην περιοχή αφήνουν πολλές υποσχέσεις, ενώ και ο Χουλκ θέλει να δώσει απαντήσεις.\nΤαχύτητα και δύναμη!\nΣε αυτή τη Βραζιλία τα μηχανάκια είναι πολλά και ο άξονάς της μπορεί να καταπιεί πολλά χιλιόμετρα. Παουλίνιο, Γκουστάβο, Ραμίρες και Οσκαρ (τέσσερις για τρεις θέσεις) τρέχουν αδιάκοπα, κόβουν, κλέβουν μοιράζουν έχοντας δημιουργήσει μια ραχοκοκαλιά πολλά υποσχόμενη. Η δύναμη είναι ακόμα ένα χαρακτηριστικό της φετινής Βραζιλίας, η οποία έδειξε στα φιλικά πως έχει μπει στο καλούπι που θέλει ο Σκολάρι!\nΑντέχει την πίεση!\nΟ κόσμος θα είναι δίπλα της, η στήριξη τεράστια, ενώ η Ομοσπονδία έχει κάνει τα πάντα για να δημιουργήσει τις κατάλληλες συνθήκες, ώστε η ομάδα να παρουσιαστεί πανέτοιμη. Μέχρι και υπερσύγχρονο αθλητικό κέντρο (κόστισε 15 εκατ. δολάρια) κατασκευάστηκε για τις ανάγκες της ομάδας. Ωστόσο, οι παίκτες και το τεχνικό τιμ της Σελεσάο είναι σε θέση να αντέξουν την πίεση που υπάρχει, μπορούν να σηκώσουν το βάρος του φαβορί και η προσωπικότητά τους αποτελεί εγγύηση για μια εξαιρετική πορεία. Πειθαρχία, ενθουσιασμός και δίψα για επιτυχία είναι τα χαρακτηριστικά της ομάδας του Σκολάρι.\nΟ Τάσος Νικολογιάννης γράφει για την λογική του Παναθηναϊκού στην τρέχουσα μεταγραφική περίοδο.\nΟι μεταγραφές του Παναθηναϊκού είναι σε εξέλιξη και το πλάνο λέει, ότι φέτος θα γίνει προσπάθεια να είναι πιο γρήγορα στην διάθεση του Αναστασίου οι νέοι παίκτες, αφού υπάρχουν οι υποχρεώσεις για τα προκριματικά του τσάμπιονς λιγκ. Τα ονόματα των παικτών, που θα έρθουν φέτος στην ομάδα θα τα μάθουμε αργά, η γρήγορα. Σύμφωνα, όμως, με αυτά, που έχουν δηλώσει επίσημα οι άνθρωποι της ομάδας το προφίλ των παικτών, που θα έρθουν είναι το εξής:\nΠαίκτες, που θα παίζουν για την ομάδα και όχι για το εαυτό τους, παίκτες, που θα έρθουν με λαχτάρα στον Παναθηναϊκό , για να κάνουν ένα βήμα παραπάνω στην καριέρα τους, παίκτες, που θα μπαίνουν στο γήπεδο αποφασισμένοι να δίνουν τα πάντα για την ομάδα. Και φυσικά παίκτες με συγκεκριμένο μπάτζετ στο συμβόλαιο, αφού ο Παναθηναϊκός και φέτος ΔΕΝ έχει τη δυνατότητα να ξεφύγει, διότι τα χρέη ακόμα τα πληρώνει και εξασφαλισμένα έσοδα δεν έχει ούτε από το τσάμπιονς λιγκ, ούτε από το Europa League.\nΥπάρχουν προϋποθέσεις, για να μπει στους ομίλους αλλά ΔΕΝ έχει μπει. Εκτός όλων των άλλων, όμως, η ομάδα που χτίζεται από πέρυσι το καλοκαίρι μεγαλώνει με την νοοτροπία «τα δίνω όλα στο γήπεδο και παίζω για την ομάδα μου». Με αυτή την έννοια καταλαβαίνω την παγωμάρα φίλων του Παναθηναϊκού μόλις έμαθαν , ότι έχει κλείσει ο Μπούρμπος, αλλά από την άλλη καταλαβαίνω και την επιλογή των Νταμπίζα, Αναστασίου , που λένε , ότι ο συγκεκριμένος παίκτης προέρχεται από μία χρονιά με πολύ καλή απόδοση στην θέση του δεξιού μπακ και θέλει όσο τίποτα άλλο να πετύχει στον Παναθηναϊκό και να αποδείξει ότι δεν έχει τελειώσει ποδοσφαιρικά, όπως αρκετοί λένε επειδή είναι 31 ετών .\nΚαι έρχεται για να παίξει για την ομάδα. Και ακόμα εισπράττει 90.000 ευρώ τον χρόνο, χρήματα που είναι το ταβάνι του Παναθηναϊκού για την θέση του δεξιού μπακ. Είμαι βέβαιος, ότι και για κάποιες άλλες μεταγραφές , θα υπάρξει ανάλογη γκρίνια και μουρμούρα, αλλά το ίδιο ζήσαμε και πέρυσι. Με τον αμυντικό της Πομφεραντίνα , ομάδας ΒΈθνικής, που ήρθε μέσα στην αμφισβήτηση και με σχόλια του στιλ «που τον βρήκανε αυτό τον Νάνο; Αν ήταν καλός τόσα χρόνια, γιατί δεν έχει παίξει στην Α'Εθνική της Ισπανίας;».\nΚαι στο τέλος της σεζόν να λένε, όλοι οι φίλοι του Παναθηναϊκού ότι «τέτοιο μπακ στην ομάδα είχαμε να δούμε χρόνια». Θα έρθει κάποιος και θα μου πει: «Ρε Τάσο τον Νάνο δεν τον είχαμε δει να παίζει, τον Μπούρμπο τον έχουμε δει, πόσο καλύτερα να παίξει;» Η απάντησή μου σε αυτό είναι η εξής. Ο κάθε παίκτης μπορεί να έχει διαφορετική απόδοση, ανάλογα με την ομάδα, που παίζει και ανάλογα με την χημεία, που έχει σε κάθε ομάδα και πόσο τον πιστεύει ο προπονητής. Θέλετε ένα παράδειγμα εντός συνόρων; Θυμηθείτε τον Κουτρουμπή της ΑΕΚ και τον Κουτρουμπή του Παναθηναϊκού στον δεύτερο γύρο.\nΗ μέρα με τη νύχτα. Για αυτό πάντα , για μένα, οι μεταγραφές κρίνονται ΜΟΝΟ μέσα στο γήπεδο και όχι στα πρωτοσέλιδα των εφημερίδων και τα σχόλια των αναγνωστών στα σάιτ. Και στο κάτω-κάτω μετά τις πετυχημένες -ως επί το πλείστον- επιλογές στις μεταγραφές, που έκαναν ο Νταμπίζας και ο Αναστασίου την περασμένη χρονιά δικαιούνται πριν κρίνουμε κάποιον που επιλέγουν και φέρνουν στην ομάδα , να τον δούμε στο γήπεδο.\nΟ Λευτέρης Ντανοβασίλης παρουσιάζει το top 5 ταλέντων, που έκαναν φέτος το ντεμπούτο τους στην Premier League.\nΣτο ακριβότερο πρωτάθλημα στον κόσμο, αυτά που κρίνονται είναι πολλά. Έτσι, οι αγγλικοί σύλλογοι δεν είναι διατεθειμένοι να δώσουν τόσο εύκολα ευκαιρίες σε νέα παιδιά. Παρόλα αυτά, το ταλέντο υπάρχει, όπως και οι κατάλληλοι προπονητές που θα δώσουν ευκαιρίες. Φέτος, λοιπόν, υπάρχουν παίκτες που έκαναν την πρώτη τους εμφάνιση στην Premier League, ξεχώρισαν και έδειξαν ότι το μέλλον τους ανήκει.\n*Μην ψάξετε να βρείτε ονόματα, όπως για παράδειγμα εκείνα των Στέρλινγκ (Λίβερπουλ), Σο (Σαουθάμπτον), Γκναμπρί (Άρσεναλ), Μπάρκλεϊ (Έβερτον) και Ντεουλοφέου (Έβερτον), καθώς είχαν κάνει ντεμπούτο σε πρώτη κατηγορία σε προηγούμενες σεζόν.\nΝαμπίλ Μπενταλέμπ (Τότεναμ, 24/11/1994)\nΤον περασμένο Δεκέμβριο ο Τιμ Σέργουντ αντικατέστησε τον Βίλας Μπόας στον πάγκο της Τότεναμ. Η αλλαγή στο σύστημα και οι τραυματισμοί στη μεσαία γραμμή βρήκαν τον Ναμπίλ Μπενταλέμπ να κάνει ντεμπούτο στην εκτός έδρας νίκη 3-2 επί της Σαουθάμπτον (αλλαγή στη θέση του τραυματία Ντεμπελέ).\nΛίγες εβδομάδες μετά είχε εντυπωσιάσει. «Το μονοπάτι για να καταλήξω εδώ ήταν πολύ δύσκολο. Έμεινα ελεύθερος σε νεαρή ηλικία και πολλοί σύλλογοι είχαν τις πόρτες τους κλειστές για μένα. Η Λιλ με άφησε στα 14 μου, την στιγμή που αρχίζεις να ονειρεύεσαι ότι θα γίνεις επαγγελματίας. Ήταν πολύ δύσκολα για μένα και είχα δύο επιλογές. Θα μπορούσα είτε να τα παρατήσω είτε να συνεχίσω να παλεύω για να τους αποδείξω ότι έκαναν λάθος», σχολίασε ο 19χρονος μέσος.\nΠέρασε από τις Μουσκρόν, Ντουνκερκέ και Μπέρμιγχαμ, οι οποίες τον απέρριψαν, πριν η Τότεναμ τον δεχθεί στις ακαδημίες της μετά από 2 εβδομάδες δοκιμής, τον Ιανουάριο του 2012. Μόλις έναν χρόνο μετά ήρθε η «απάντησή» του σε εκείνους που δεν τον πίστεψαν. Όταν έχεις μπροστά σου τους Παουλίνιο, Σάντρο, Καπού και Ντεμπελέ τα πράγματα είναι δύσκολα. Ο


Αναλυτής αµµωνιακών Amtax sc | Hach Ελλάδα - Επισκόπηση | Hach\nΚιτ Δοκιµών Οργάνων\nOnline Analysers: Αναλυτές αµµωνιακών Αναλυτής αµµωνιακών Amtax sc\nΟ ψηφιακός αναλυτής Amtax sc της Hach µε ευαίσθητο στο αέριο ηλεκτρόδιο έχει σχεδιαστεί για τον υψηλής ακρίβειας προσδιορισµό της συγκέντρωσης αµµωνίας απευθείας στη δεξαµενή. Ο αναλυτής προσφέρει υψηλό βαθµό ακρίβειας χάρη στα επιλεκτικά όργανα GSE και χρειάζεται ελάχιστη µόνο επιτήρηση χάρη στις αυτόµατες λειτουργίες καθαρισµού, βαθµονόµησης και αυτοδιαγνωστικού ελέγχου. Οι αναλυτές Amtax sc είναι ιδανικοί για εγκατάσταση απευθείας στο άκρο της δεξαµενής, για γρήγορους χρόνους αντίδρασης κατά τον έλεγχο σε κλειστό βρόχο. Ο αναλυτής αµµωνίας διατίθεται µε περίβληµα ανθεκτικό στις καιρικές συνθήκες για εγκατάσταση σε εξωτερικούς χώρους ή, προαιρετικά, µε µια διαφανή θύρα για εγκατάσταση σε εσωτερικούς χώρους. Εύκολη πρόσβαση σε αντιδραστήρια και αναλώσιµα εξαρτήµατα.\nΟ αναλυτής Amtax sc µπορεί να συνδεθεί σε έναν ελεγκτή SC200 (απαιτείται τροφοδοτικό) ή έναν ελεγκτή SC1000 ώστε να παρέχει ευέλικτες επιλογές εξόδου, όπως έξοδο 4-20 mA, Modbus RS485, Profibus ή HART.\nYes, with 5 m sample hose\nΌχι, χρησιµοποιείστε π.χ. Filtrax\nΠεριλαµβάνεται σύστηµα φίλτρανσης\nΧαµηλό όριο ανίχνευσης\nAmmonium 0,05 - 20,0 mg/L NH4-N Yes, with 5 m sample hose 0.05 mg/L NH4-N Επικοινωνήστε μαζί μας\nAmmonium 0,05 - 20,0 mg/L NH4-N Όχι, χρησιµοποιείστε π.χ. Filtrax 0.05 mg/L NH4-N Επικοινωνήστε μαζί μας\nAmmonium 1,0 - 100 mg/L NH4-N Όχι, χρησιµοποιείστε π.χ. Filtrax 1.0 mg/L NH4-N Επικοινωνήστε μαζί μας


"Πυρετός" πριν από την επίθεση στη Συρία | Patras Events\nTelegraph: Σε καραντίνα 14 ημερών όσοι πηγαίνουν Βρετανία - Οι εξαιρέσεις\n"Πυρετός" πριν από την επίθεση στη Συρία\n12 Απρ 2018 Thu, 12 Apr 2018 08:09:00 +0300 08:09 Patras Events\nΤηλεφωνική επικοινωνία Τραμπ – Ερντογάν τα ξημερώματα - Δραματική έκκληση ΟΗΕ\nΟ δεύτερος παράγοντας «ακούει» στο όνομα Ρετζέπ Ταγίπ Ερντογάν. Ο πρόεδρος της Τουρκίας που επίσης θέλει να στρέψει αλλού την κοινή γνώμη (βλέπε προβλήματα στην οικονομία της Τουρκίας). Και κυρίως, θέλει να παίξει το ρόλο του μεσολαβητή ανάμεσα στις ΗΠΑ και τη Ρωσία. Ανάμεσα στον Τραμπ και τον Πούτιν. Ο Ερντογάν είναι ξεκάθαρα ενάντια στον Άσαντ. Αλλά σύμμαχος με τη Ρωσία ενάντια στη Δύση. Ερντογάν και Τραμπ είχαν τα ξημερώματα (σ.σ. ώρα Ελλάδας) της Πέμπτης (12.04.2018) τηλεφωνική επικοινωνία. Ήταν η τρίτη σε διάστημα μικρότερο του ενός μήνα. Σύμφωνα με τα τουρκικά ΜΜΕ η πρωτοβουλία της επικοινωνίας ανήκει στον Ερντογάν. Ο Λευκός Οίκος δεν διευκρίνισε ποιος τηλεφώνησε σε ποιον. Το μόνο που έγινε γνωστό ήταν πως συζήτησαν για τη Συρία. Και συμφώνησαν να μείνουν σε «στενή επαφή».\n«Ο πρόεδρος Ντόναλντ Τζ. Τραμπ συνομίλησε σήμερα (σ.σ. την Τετάρτη) με τον πρόεδρο της Τουρκίας Ρετζέπ Ταγίπ Ερντογάν για την τρέχουσα κρίση στη Συρία. Οι δύο ηγέτες συμφώνησαν να παραμείνουν σε στενή επαφή σχετικά με την κρίση αυτή», αναφέρει ανακοίνωση από τον Λευκό Οίκο. Αυτό, χωρίς άλλες λεπτομέρειες. Είναι δεδομένο πως ο Ερντογάν θέλει ρόλο και κυρίως λόγο στην κρίση στη Συρία. Θέλει να είναι σημαντικός «παίκτης» στο παιχνίδι ανάμεσα στις ΗΠΑ και τη Ρωσία.\nΌλα αυτά ενώ η πρωθυπουργός της Βρετανίας αναζητά τη στήριξη του υπουργικού της συμβουλίου για την εμπλοκή της χώρας της στην επίθεση κατά του Άσαντ. Η Μέι αναμένεται να ζητήσει από το υπουργικό συμβούλιο να εγκρίνει την εμπλοκή των βρετανικών ένοπλων δυνάμεων στην επίθεση, υπό τις ΗΠΑ, κατά του Άσαντ και ειδικά εναντίον των υποδομών για την κατασκευή χημικών όπλων. Αυτό μετέδωσε το Sky News. Το BBC μετέδωσε επίσης πως η Μέι δεν πρόκειται να ζητήσει την έγκριση του βρετανικού κοινοβουλίου, διότι θέλει να αναληφθεί δράση γρήγορα. Ήδη, σύμφωνα με την Daily Telegraph η Βρετανία έχει δώσει εντολή σε υποβρύχια που φέρουν πυραύλους να κινηθούν προς την Συρία. Σύμφωνα με την εφημερίδα, το «χτύπημα» της Μέι αναμένεται να γίνει μέχρι το βράδυ της Πέμπτης! Δηλαδή μέσα στις επόμενες ώρες!\nΚαι ενώ ξαφνικά, μετά τη φημολογούμενη επίθεση με χημικά στη Ντούμα το περασμένο Σάββατο (07.04.2018), η Δύση θυμήθηκε πως… νοιάζεται για τους αμάχους της Συρία (κι ας έχει αφήσει να πεθάνουν χιλιάδες στα επτά χρόνια του εμφυλίου), ο γγ του ΟΗΕ Αντόνιο Γκουτέρες απευθύνει έκκληση να μην βγει η κατάσταση εκτός ελέγχου. Η έκκληση του γγ του ΟΗΕ έγινε προς τα πέντε μόνιμα κράτη μέλη του Συμβουλίου Ασφαλείας του ΟΗΕ (σ.σ. ΗΠΑ, Ρωσία, Κίνα, Γαλλία, Βρετανία). Ο Γκουτέρες τους ζήτησε να φροντίσουν να «αποφευχθεί» κάθε ενδεχόμενο η κατάσταση να τεθεί «εκτός ελέγχου». Και επέκρινε το αδιέξοδο.\n«Κάλεσα τους πρεσβευτές των πέντε μονίμων μελών για να επαναλάβω τη βαθιά ανησυχία μου για το τρέχον αδιέξοδο και να υπογραμμίσω την ανάγκη να αποφευχθεί (ο κίνδυνος) η κατάσταση να τεθεί εκτός ελέγχου», αναφέρει η ανακοίνωση του επικεφαλής του ΟΗΕ. Ο Γκουτέρες πρόσθεσε ότι εξέφρασε την «αγανάκτησή» του για τις πληροφορίες περί συνέχισης της χρήσης χημικών όπλων, αλλά και τη «λύπη» του διότι «το Συμβούλιο Ασφαλείας μέχρι στιγμής επέδειξε ανικανότητα να καταλήξει σε συμφωνία για το ζήτημα αυτό». «Ας μην ξεχνάμε ότι, σε τελευταία ανάλυση, οι προσπάθειές μας έχουν στόχο να δοθεί τέλος στα φοβερά δεινά του συριακού λαού», συμπλήρωσε ο ΓΓ του ΟΗΕ.\nΗΠΑ, Γαλλία και Βρετανία χτύπησαν με πυραύλους τη Συρία (pics+video)\nΗ Μέρκελ δεν προσδιορίζει στο αν είναι υπέρ μιας στρατιωτικής επέμβασης στη Συρία\nΣκηνοθετημένη η επίθεση με χημικά στη Συρία, υποστηρίζουν οι ρωσικές δυνάμεις\nTelegraph: Σε καραντίνα 14 ημερών όσοι πηγαίνουν Βρετανία - Οι εξαιρέσειςΤι σχεδιάζει ο Μπόρις Τζόνσον


Αρχική/Ψυχολογία/Teens/Ετοιμάζεσαι για τις Πανελλήνιες και έχεις άγχος; 9 συμβουλές από μια ψυχολόγο\nFebruary 25, 2020 Teens, Ψυχολογία\nΗ αντίστροφη μέτρηση για τις Πανελλήνιες εξετάσεις έχει ήδη ξεκινήσει. Πολλοί μαθητές βιώνουν έντονο στρες και περιμένουν με αγωνία να δουν τι θα προκύψει.\nΜαζί με αυτούς και πολλοί γονείς που (άλλοι σε μικρότερο και άλλοι σε μεγαλύτερο βαθμό). Είναι και αυτοί αγχωμένοι για το μέλλον των παιδιών τους.\nΟ ρόλος των γονέων όλη αυτή την περίοδο, είναι καθοριστικός, τόσο για την απόδοση, όσο και για την ψυχική ηρεμία των ίδιων των μαθητών. Τι γίνεται όμως, όταν οι μαθητές είναι τόσο στρεσαρισμένοι με αποτέλεσμα να μην μπορούν να ανταποκριθούν στις απαιτήσεις του διαβάσματος; Πώς μπορούμε να καταλάβουμε πότε η κατάσταση έχει αρχίσει να γίνονται δύσκολη για τοι παιδί;\nΦυσιολογικά/ Βιολογικά συμπτώματα: πονοκέφαλοι, ζαλάδες, γαστρεντερικά προβλήματα, εφίδρωση, δύσπνοια, ταχυπαλμίες, μυϊκή ένταση, δυσκολίες στον ύπνο κα.\nΜειωμένη απόδοση: δυσκολία συγκέντρωσης, προσοχής, συγκράτησης και επεξεργασίας πληροφοριών, δυσκολία στη διαχείριση του χρόνου κα.\nΔιανοητικά συμπτώματα: αρνητικές σκέψεις, χαμηλή αυτοεκτίμηση, απαισιοδοξία κα.\nΣυναισθηματικά συμπτώματα: στενοχώρια, θυμός, κακή διάθεση, εκνευρισμός, έλλειψη ενδιαφέροντος κα.\nΤι μπορούν να κάνουν οι μαθητές για να αντιμετωπίσουν το στρες;\nΚαθοριστικό ρόλο στη διαχείριση του στρες παίζουν οι μαθητές προκειμένου να το αντιμετωπίσουν πιο αποτελεσματικά:\nΝα βάλουν ρεαλιστικούς στόχους. Όχι υπέρμετρες φιλοδοξίες οι οποίες επιφέρουν πίεση και πολύ πιθανόν να μην ανήκουν καν σε εκείνους.\nΝα έχουν καλή οργάνωση της ύλης και ορθή διαχείριση χρόνου.\nΝα προγραμματίζουν σωστά όσον αφορά στον τόπο/ χρόνο μελέτης. Χρειάζεται να υπάρχει σταθερότητα και πλαίσιο ώστε να νιώσουν ασφαλείς και σίγουροι για το αποτέλεσμα.\nΝα κάνουν συχνά διαλείμματα μεταξύ διαβάσματος, ώστε να καθαρίζει η σκέψη.\nΝα έχουν μια ισορροπημένη διατροφή, όπως είναι η καλή ενυδάτωση του οργανισμού με χυμούς, σαλάτες, φρούτα και ας αποφεύγουν τους πολλούς καφέδες, τη ζάχαρη, το αλκοόλ, τα τυποποιημένα τρόφιμα, τα λιπαρά φαγητά.\nΝα κοιμούνται επαρκώς.\nΝα έρχονται σε επαφή με τη φύση ώστε να αποφορτίζονται και να γεμίζουν ξανά ενέργεια για νέα προσπάθεια.\nΝα βρουν χρόνο για τον εαυτό τους για χαλάρωση και για επαφή με φίλους. Μην αποκλείουν από τη ζωή τους, τη χαρά και τη διασκέδαση. Όλα μπορούν να γίνουν μέσα από ένα σωστό χρονοδιάγραμμα και πλαίσιο.\nΝα διατηρήσουν τη θετική σκέψη, την αισιοδοξία και την καλή διάθεση.\nάγχος Πανελλήνιες , επιτυχία Πανελλήνιες , Πανελλήνιες , στρες εξετάσεων


Μετατρέψτε οποιαδήποτε Flat TV σε smart TV με 68 ευρώ | PHONEGR TECH BLOG\nHome / κινητά / τεχνολογία / fullHD / internet / news / phonegr / tech / Μετατρέψτε οποιαδήποτε Flat TV σε smart TV με 68 ευρώ\nOMAΔΑ UNWIRED Πέμπτη, Σεπτεμβρίου 27, 2012 κινητά , τεχνολογία , fullHD , internet , news , phonegr , tech Edit\nTo Android χωράει παντού και πάει παντού ακόμα και στο σαλόνι σας δίπλα από την τηλεόραση. Με το Droid Stick T10 μπορείτε να μετατρέψετε οποιαδήποτε τηλεόραση με είσοδο HDMI σε smart TV και να έχετε στην μεγάλη οθόνη του σαλονιού σας ίντερνετ, applications και παιχνίδια. Το Droid Stick T10 ενσωματώνει διπύρηνο επεξεργαστή στο 1.6GHz, μνήμη RAM 1GB και τρέχει Android 4.1 Jelly Bean. Σημαντική η πρόσβαση του στο Google Play.\nΑν σας άρεσε το Droid Stick T10 μπορείτε να το βρείτε εδώ με 87.52$ (περίπου 68 ευρώ) περιλαμβάνονται τα έξοδα αποστολής. Droid Stick T10 Λειτουργικό σύστημα: Android 4.1 Jelly Bean Επεξεργαστής: Rockchip RK3066 (Cortex-A9) 1.6GHz διπύρηνος GPU: Mali-400 Μνήμη RAM: 1GB Ενσωματωμένη μνήμη: 8GB Κάρτα μνήμης: micro SD (έως και 32GB) Wi-Fi n, Bluetooth(?), micro USB, USB 2.0 (OTG), HDMI Διαστάσεις: 80x38x14 χλστ. Βάρος: 36 γρ.


ΟΜΑΔΑ ΕΨΙΛΟΝ: Χειρομαντεία! Το χέρι σου αποκαλύπτει τα μυστικά του μέλλοντός σου.\nΧειρομαντεία! Το χέρι σου αποκαλύπτει τα μυστικά του μέλλοντός σου.\nΗ σχέση των γραμμών αυτών με το χαρακτήρα και το μέλλον ενός προσώπου ήταν κάτι που οι αρχαίοι πρόγονοί μας πρόσεξαν πολύ νωρίς. Αλλά και ερευνητές της σημερινής εποχής έχουν παρουσιάσει σημαντικά πειστήρια ότι η σχέση αυτή υφίσταται: εκατοντάδες νευρικές απολήξεις πάνω στις παλάμες ανταλλάσσουν ακατάπαυστα πληροφορίες με τον εγκέφαλό μας και αφήνουν ξεκάθαρα συγκεκριμένα ίχνη.\nΗ ανάγνωση της παλάμης (ή αλλιώς χειρομαντεία) το 17ο αιώνα διδασκόταν σε πανεπιστήμια της Γερμανίας και την ίδια εποχή στην Αγγλία τιμωρούνταν ως μορφή μαγείας. Στη σύγχρονη εποχή η μελέτη της παλάμης του χεριού είναι αντικείμενο ενασχόλησης τόσο στο χώρο της γενετικής όσο και της ψυχιατρικής σα μια υπολογίσιμη μέθοδος διαγνωστικής έρευνας.\nΠέρα από την έρευνα σε επιστημονικά πεδία, στην καθημερινή ζωή η χειρομαντεία, όταν εξασκείται από ειδικούς, επιτρέπει την κατανόηση των ανθρώπων και ακόμη και την παράκαμψη και αποφυγή δύσκολων στιγμών και γεγονότων. Αν για παράδειγμα το χέρι του παιδιού σας παρουσιάζει προδιάθεση για πιθανό κίνδυνο από μελλοντικό τραύμα στο κεφάλι, μπορείτε να αυξήσετε την προστασία του έτσι που σταδιακά η γραμμή που προειδοποιεί για τον κίνδυνο σταδιακά θα αλλάξει. Η χειρομαντεία, παρέχοντας σου βαθύτερη γνώση και κατανόηση του εαυτού σου και των κοντινών σου προσώπων, σου παρέχει κατ επέκταση και προστασία από διάφορες πηγές κινδύνου και προβλήματα που μπορείς να αποφύγεις. Σε κάθε τομέα της ζωής σου.\nΚυριολεκτικά ΕΙΝΑΙ ΣΤΟ ΧΕΡΙ ΣΟΥ!\nΤι μας λέει η παλάμη;\nΠοιο είναι το χέρι που θα κοιτάξεις, το δεξί ή το αριστερό; Φυσικά και τα δύο. Η κύρια διαφορά έγκειται στο ότι το αριστερό χέρι δείχνει τα χαρακτηριστικά με τα οποία γεννήθηκε κάποιος ενώ το δεξί δείχνει τι είδους άνθρωπος έχει γίνει μέχρι την παρούσα στιγμή. Επίσης η αριστερή παλάμη συνδέεται περισσότερο με το παρελθόν και η δεξιά με το μέλλον.Το αντίστροφο εννοείται πως ισχύει για τους αριστερόχειρες.\nΑν κάποιος εμφανίζει μεγάλες διαφορές στα δυο χέρια, στη χειρομαντεια, σημαίνει ότι έχει κάνει ή θα κάνει μεγάλη πορεία προσωπικής εξέλιξης στη ζωή του.Τίποτα δεν είναι οριστικά και αμετάκλητα γραφτό. Οι γραμμές στο χέρι σου μπορεί να σε προειδοποιήσουν για πιθανά προβλήματα σε πολύ πρώιμο στάδιο, όταν είναι εύκολο να τα διορθώσεις. Θα πρέπει να παρακολουθείς με προσοχή τις γραμμές αυτές και τις αλλαγές τους με το χρόνο.\nΔεν είναι όμως μόνο οι γραμμές σημαντικές για το διάβασμα και την ερμηνεία του χεριού και την χειρομαντεια. Το μέγεθος και το σχήμα της παλάμης δίνουν πολλά στοιχεία για την προσωπικότητα. Αν κάποιος έχει μεγάλα χέρια σε σχέση με το σώμα του, συνήθως είναι άτομο που περισσότερο σκέφτεται παρά ενεργεί. Κάποιος με μικρά χέρια, πάντα αναλογικά με το σώμα του, είναι άνθρωπος περισσότερο της δράσης, που δεν… πολυψειρίζει τα πράγματα.\nΆνθρωποι με μικρά δάχτυλα είναι γεμάτοι ενέργεια και δεν αντέχουν τους ανθρώπους που είναι αργοί. Έχουν τη διάθεση να κάνουν οποιαδήποτε δουλειά και καταφέρνουν να την κάνουν γρήγορα και στην ώρα της. Ωστόσο, δεν αντέχουν να αναζητούν την ουσία, προτιμούν απλά να “γλυστρούν στην επιφάνεια”, δεν τους ενδιαφέρουν οι λεπτομέρειες.\nΆνθρωποι με μακριά δάχτυλα έχουν τη διάθεση να κάνουν ακόμη και βαρετή δουλειά. Ψάχνουν για την ουσία σε βάθος. Αν ξέρουν ποιος είναι ο λόγος πίσω από καθετί είναι έτοιμοι να δουλέψουν όσο πιο σκληρά γίνεται για να πετύχουν το καλύτερο.\nΔάχτυλα μεσαίου μήκους\nΠολλοί άνθρωποι έχουν δάχτυλα που δεν είναι ούτε μακριά ούτε κοντά. Αυτοί συνδυάζουν χαρακτηριστικά και των δύο παραπάνω κατηγοριών ανθρώπων. Μπορεί να είναι υπομονετικοί ή ανυπόμονοι, ανάλογα με τις καταστάσεις που αντιμετωπίζουν. Αν και μπορεί να είναι αξιόπιστοι και συνεπείς, μπορεί να μην είναι αποτελεσματικοί αν η δουλειά τους δεν τους ενδιαφέρει.\nΓάμος και σ@ξουαλικότητα\nΤώρα λοιπόν που τα έμαθες όλα αυτά, μπορείς από δω και μπρος να κοιτάζεις μια καινούργια γνωριμία που σου τράβηξε το ενδιαφέρον όχι στα μάτια (ή οπουδήποτε αλλού) αλλά κατευθείαν στα χέρια! Επίσης, μην ξεχάσεις πως αν θες να μάθεις περισσότερες λεπτομέρειες για την προσωπικότητα και το πεπρωμένο σου, να ρίξεις μια ματιά στον αστρολογικό χάρτη μας. Επιπρόσθετα, μπορείς να μάθεις λεπτομέρειες για το ζώδιό σου ή το ζώδιο του προσώπου που σε ενδιαφέρει, κάνοντας κλικ στα χαρακτηριστικά ζωδίων.


Το αναπάντεχο αεράκι πρόδωσε τα εξτένσιον της\n30-06-2016 | 15:17μμ\nΜε τα μάτια «μιλάνε» ο Θοδωρής Μαραντίνης και η Σίσσυ Χρηστίδου!\nΜε τα μάτια «μιλάνε» ο Θοδωρής Μαραντίνης και η Σίσσυ Χρηστίδου! Αυτό το τρυφερό ενσταντανέ ανάμεσα στον τραγουδιστή των Onirama και την παρουσιάστρια επιβεβαιώνει πως η φλόγα του έρωτα ανάμεσα στο ζευγάρι παραμένει ζωντανή.\nΜέχρι τη στιγμή που ένα δυνατό, αναπάντεχο αεράκι αναμαλλιάζει την κοκκινομάλλα -προσφάτως και σχεδιάστρια μόδας- αποκαλύπτοντας πως αυτή η πλούσια κόμη είναι ενισχυμένη με εξτένσιον. Αλλα τα μάτια του λαγού λοιπόν κι άλλα της τίγρης (στο μπλουζάκι του Μαραντίνη), που γύρισαν τούμπα ανάποδα!


Πυρπόλησε για εκδίκηση το περίπτερο της εν διαστάσει συζύγου του | newsbreak\nΠυρπόλησε για εκδίκηση το περίπτερο της εν διαστάσει συζύγου του\n21-01-2020 • 12:53μμ\nΑστυνομικοί συνέλαβαν έναν άνδρα ως υπαίτιο της πυρκαγιάς που προκάλεσε μεγάλες ζημιές στο εσωτερικό του εμβληματικού περιπτέρου στα Χανιά, στην πλατεία Μητροπόλεως.\nΗ ιδιοκτήτρια πήγε στην Πυροσβεστική Υπηρεσία Χανίων και υπέβαλε μήνυση σε βάρος του συζύγου της, με τον οποίο τους τελευταίους μήνες βρίσκεται σε διάσταση, κατηγορώντας τον για τον εμπρησμό του περιπτέρου της.\nΣύμφωνα με όσα έγιναν γνωστά, η ιδιοκτήτρια ανέφερε στις αστυνομικές Αρχές ότι αντιμετωπίζει προβλήματα με τον πρώην της, με τον οποίο έχει αγεφύρωτες προσωπικές διαφορές. Όπως υποστηρίζει, αυτός είναι που κρύβεται πίσω από την εμπρηστική ενέργεια που προκάλεσε μεγάλες ζημιές στο κιόσκι που διατηρεί στην πλατεία Μητροπόλεως.\nΟι πυροσβεστικές Αρχές προχώρησαν στη σύλληψη του άνδρα και η υπόθεση αναμένεται να πάρει τον δρόμο της Δικαιοσύνης.\nΔείτε επίσης: Μακελειό στην Κύπρο: Μαχαίρωσε μέχρι θανάτου την εν διαστάσει γυναίκα του μπροστά στα μάτια των παιδιών του


Τώρα μπορείτε να εξερευνήσετε τους πλανήτες μέσω του Google Maps\nΑρχική inet Τώρα μπορείτε να εξερευνήσετε τους πλανήτες μέσω του Google Maps\n18 Οκτωβρίου 2017, 22:48\nΗ Google μόλις κυκλοφόρησε μια νέα λειτουργία για τους Χάρτες της, που δείχνει μερικούς από τους γειτονικούς μας πλανήτες.\nΤο νέο χαρακτηριστικό του Maps, παρουσιάζει εικόνες της Σελήνης μας, της Αφροδίτης, του Πλούτωνα, του Διεθνούς Διαστημικού Σταθμού και πολλών παγωμένων σεληνιακών πλανητών που περιστρέφονται γύρω από τους εξωτερικούς πλανήτες όπως ο Κρόνος (όπως φαίνεται από το διαστημόπλοιο Cassini, το οποίο μόλις έφτασε στο τέλος της αποστολής του στον δακτυλιοειδή πλανήτη) και ο Δίας.\nΩστόσο οι νέοι χάρτες δεν είναι τέλειοι.\nΌπως επεσήμανε και η Emily Lakdawalla της Πλανητικής Εταιρείας στο Twitter το Δευτέρα, οι χάρτες τουλάχιστον μερικών από τα φεγγάρια φαίνεται να έχουν εσφαλμένα κρατήρες και άλλα χαρακτηριστικά. Η Lakdawalla εξήγησε ότι τα ονόματα και τα χαρακτηριστικά των χαρτών πέφτουν έξω περίπου κατά 180 μοίρες.\nΈνα καλό παράδειγμα του θέματος είναι το φεγγάρι του Κρόνου το Mimas, το οποίο έχει εμφανώς διαφορετική εμφάνιση, λόγω του τεράστιου κρατήρα Herschel από τη μία πλευρά του φεγγαριού.\nΗ Lakdawalla επεσήμανε ότι ο χάρτης της Google επισημαίνει τον Herschel ως κρατήρα στην ακριβώς αντίθετη πλευρά του πλανήτη αντί της πραγματικής του θέσης.\nΩστόσο παρόλο που η Lakdawalla είναι σε επαφή με την Google σχετικά με τα λάθη, φαίνεται ότι η εταιρεία δεν έχει ακόμη επιδιορθώσει το πρόβλημα.\nΠροηγούμενο άρθροΠως να αλλάξετε την προτεραιότητα εφαρμογών στα Windows 10\nΕπόμενο άρθροUbuntu 17.10 Artful Aardvark έρχεται σήμερα χωρίς Unity


Ελβετικό Πανόραμα - Αλπικό τρένο 9 ημέρες\nΑλπικό Τρένο Αλπικό Τρένο\nΑναχώρηση για το λιμάνι της Πάτρας, με ενδιάμεση στάση, επιβίβαση στο πλοίο, απόπλους για Αγκώνα, διανυκτέρευση εν πλω.\n2η ημέρα: Ανκόνα – Αόστα\nΆφιξη στην Ανκόνα και άμεση αναχώρηση για την περιοχή της Αόστα, με ενδιάμεσες στάσεις, Τακτοποίηση στο ξενοδοχείο, δείπνο, διανυκτέρευση.\n3η ημέρα: Αόστα– Μόντρε – Λοζάνη – Γενεύη\nΜετά το πρωϊνό θα αναχωρήσουμε για την πόλη της Λοζάνης. Η διαδρομή μας υπέροχη από το τούνελ του Αγίου Βερνάρδου μας οδηγεί στο Μοντρε, την πόλη των συνεδρίων και των διεθνών συναντήσεων. Λίγο αργότερα καταλήγουμε στη Λοζάνη., όπου θα δούμε το Πανεπιστήμιο, την έδρα της Ολυμπιακής Επιτροπής, το Δημαρχείο, την εκκλησία του Αγ. Φραγκίσκου και το γραφικό λιμάνι Ουσυ. Το βράδυ θα τακτοποιηθούμε στο ξενοδοχείο μας στην περιοχή της Γαλλικής Γενεύης, όπου θα έχουμε δείπνο και διανυκτέρευση.\n4η ημέρα: Γενεύη – Βέρνη – Ιντερλάκεν – Wetzikon\nΠρωινό και περιήγηση - γνωριμία στην πόλη της Γενεύης, με το μέγαρο των Ηνωμένων Εθνών, το Μουσείο του Ερυθρού Σταυρού, το νησάκι του Ζακ Ρουσσώ, το μνημείο των Μεταρρυθμιστών, το Ρολόι με τα λουλούδια, τον πίδακα σύμβολο της πόλης. Αμέσως μετά θα αναχωρήσουμε για την πρωτεύουσα της Ελβετίας, την Βέρνη. Χτισμένη πάνω στην αναδίπλωση του ποταμού Άαρ. Κατά την παραμονή μας στην πόλη θα δούμε το Κυβερνητικό Μέγαρο, την Μητρόπολη, το Δημαρχείο, το Ρολόι με τις φιγούρες, το λάκκο με τις Αρκούδες, κ.α. Επόμενος σταθμός το μεγαλύτερο κέντρο πώλησης αναμνηστικών στην Ελβετία, το πανέμορφο Ιντερλάκεν. Θα περπατήσουμε στην λεωφόρο ΧΕΕΒΕΚ με τις καρυδιές και τις ινδικές καστανιές και θα θαυμάσουμε μοναδικές ομορφιές της πόλης. Το βράδυ καταλήγουμε στην Wetzikon, για δείπνο και διανυκτέρευση.\nΜετά το πρωινό περιήγηση - γνωριμία στην οικονομική πρωτεύουσα της Ελβετίας, την Ζυρίχη. Η πόλη είναι χτισμένη στην βόρεια άκρη της ομώνυμης λίμνης εκεί όπου πηγάζουν οι ποταμοί Λιματ και Ζιλ. Εδώ θα γνωρίσουμε το Δημαρχείο, την εκκλησία Munster με τα βιτρώ του Σαγκάλ και θα κάνουμε τα ψώνια μας στην εμπορική καρδιά της πόλης, τους δρόμους Μπανχοφστρασσε και Λιματκε. Αμέσως μετά θα επισκεφθούμε την πόλη της Λουκέρνης, με τη χαρακτηριστική σκεπαστή γέφυρα και τις γεμάτες τοιχογραφίες προσόψεις των σπιτιών της παλαιάς πόλης, το Ανάκτορο Ρίττερ και το Μνημείο Των Λιονταριών. Ακολουθεί χρόνος ελεύθερος για να ολοκληρώσουμε τη γνωριμία με την πόλη και τα αξιοθέατα, Επιστροφή στο ξενοδοχείο μας το βράδυ, δείπνο, διανυκτέρευση.\n6η ημέρα: St.Moritz/Αλπικό Τρένο\nΠρωινό και αναχώρηση για Chur και στη συνέχεια με τρένο (έξοδα ατομικά) θα επισκεφθούμε το παγκοσμίου φήμης χιονοδρομικό κέντρο St. Moritz το οποίο είναι κτισμένο σε υψόμετρο 1580 μέτρων και περιβάλλεται από μια λίμνη η οποία, παγωμένη καθώς είναι το χειμώνα, αποτελεί ιδανικό στάδιο για Χόκεϋ. Αρχικά ήταν μικρό χωριό με ιαματικές πηγές, γνωστές ήδη από τους μεσαιωνικούς χρόνους. Άρχισε να εξελίσσεται σε χειμερινό θέρετρο από τον 19ο αιώνα και σήμερα είναι ένα μέρος ιδεώδες για σκι αλλά και το καλοκαίρι για πεζοπορία. Παραμονή γεύμα προαιρετικά, επιστροφή στo ξενοδοχείο μας, δείπνο, διανυκτέρευση.\n7η ημέρα: Βέτζικον - Λουγκάνο- Κόμο - Μιλάνο\nΠρωϊνό και αναχώρηση για άλλη μια πολύ όμορφη λίμνη και πόλη της Ελβετίας, το Λ. Θα φθάσουμε νωρίς το μεσημέρι και θα έχουμε χρόνο για μικρή περιήγηση και αν οι καιρικές συνθήκες το επιτρέπουν, προαιρετική ανάβαση με το τελεφερίκ στην κορυφή Σαν Σαλβατόρε, για να απολαύσουμε πανοραμικά την πόλη και τη λίμνη του Λουγκάνο. Η διαδρομή μας συνεχίζεται το ίδιο ενδιαφέρουσα καθώς διασχίζουμε τη βόρειο Ιταλία, για τη λίμνη και την πόλη του Κόμο. Μια πόλη στην επαρχία της Λομβαρδίας, στη βόρειο Ιταλία, 45 χλμ βόρεια του Μιλάνου. Τοποθετημένο στη νότια άκρη του νοτιοδυτικού βραχίονα της λίμνης Κόμο, είναι αναμφισβήτητα μια από τις πιο ενδιαφέρουσες πόλεις της Βόρειας Ιταλίας. Νωρίς το βράδυ καταλήγουμε στην πόλη των εκθέσεων και της μόδας, το Μιλάνο για να περπατήσουμε στο κέντρο της πόλης και να γνωρίσουμε την ονομαστή Σκάλα του Μιλάνου και το Ντουόμο, τακτοποίηση στο ξενοδοχείο μας, δείπνο, διανυκτέρευση.\n8η ημέρα: Μιλάνο-Ανκόνα\nΠολύ νωρίς το πρωί, «γεμάτοι εικόνες, τοπία και αναμνηστικά» κατευθυνόμαστε μέσω Μπολόνιας για το λιμάνι της Ανκόνας. Άφιξη, τακτοποίηση στο πλοίο, απόπλους για Πάτρα, διανυκτέρευση εν πλω.\n22/12, 22/1 655 € 920 € 590 €\nΟι τιμές ισχύουν με κράτηση έως 6/12\nΦόροι ξενοδοχείων και Check point ( 30 € ανά άτομο )\nΜία από τις πλουσιότερες χώρες παγκοσμίως, όχι μόνο με όρους οικονομικούς αλλά και με όρους φυσικής ομορφιάς. στην Ελβετία, θα δείτε περιοχές που συνδυάζουν αρμονικά διαφορετική Ιστορία, τοπία, κουζίνα, αρχιτεκτονική ακόμη και γλώσσα, ενώ έχει καταφέρει να εκμεταλλευτεί στο έπακρον το τουριστικό προϊόν της τόσο όσον αφορά τους επισκέπτες όσο και τους ίδιους τους κατοίκους της. Πρωτεύουσα της οικονομίας και της μόδας, η Ζιρίχη είναι μια μητρόπολη με έντονους ρυθμούς, η οποία προσφέρει παράλληλα στιγμές ηρεμίας και χαλάρωσης στα καταπράσινα πάρκα δίπλα στη λίμνη και στα ποτάμια της. Η πολυπολιτισμική κι έδρα διεθνών οργανισμών Γενεύη με την όμορφη Παλιά Πόλη της, σε μια τοποθεσία-μαγνήτης στις όχθες της λίμνης Leman –με φόντο τις Άλπεις–, φημίζεται για αγορές πολυτελείας. Η πρωτεύουσα Βέρνη, αν και ζει στη σκιά των άλλων δύο μητροπολιτικών κέντρων, διαθέτει μια καλοδιατηρημένη Παλιά Πόλη-Μνημείο Παγκόσμιας Πολιτιστικής Κληρονομιάς της UNESCO, σκεπαστές αγορές για ψώνια παντός καιρού αλλά και δελεαστικές προτάσεις για τους φιλότεχνους. Το δυνατό χαρτί της χώρας, πάντως, είναι οι Άλπεις, οι οποίες καταλαμβάνουν μεγάλο μέρος της, με τοπία που κόβουν την ανάσα και συγκλονιστικές εμπειρίες για τους φυσιολάτρες.


Τελειώνει η αγωνία για Ζιλέ ·\nHome OLYMPIACOS Olympiacos : Μεταγραφές - Φιλικά και προετοιμασία Τελειώνει η αγωνία για Ζιλέ\nΤελειώνει η αγωνία για Ζιλέ\nΤα τυπικά απομένουν για την ολοκλήρωση της μετεγγραφής του Γκιγιόμ Ζιλέ στον Ολυμπιακό. Ο παίκτης ετοιμάζεται να ταξιδέψει στην Ελλάδα, προκειμένου να υπογράψει στους «ερυθρολεύκους».\nΟ Βέλγος μέσος, ο οποίος αποτελεί προσωπική επιλογή του Μπέσνικ Χάσι. Περιμένει τη σχετική ειδοποίηση από την πλευρά των «ερυθρολεύκων», οι οποίοι βρίσκονται στο τελευταίο στάδιο των διαπραγματεύσεων με τη Ναντ, για την απόκτησή του.\nΟ 33χρονος ποδοσφαιριστής έχει έρθει σε συμφωνία με τους Πειραιώτες για συμβόλαιο συνεργασίας 2+1 ετών. Ο Χάσι τον θέλει στο ρόστερ της ομάδας και για τις αναμετρήσεις με τη Ριέκα. Ο πρόεδρος της γαλλικής ομάδας, Βαλντεμάρ Κιτά, φέρεται να έδωσε τελικά τη συγκατάθεσή του, για την ολοκλήρωση της μετεγγραφής, παρά τις αρχικές αντιρρήσεις του.\nΑπό εκεί και πέρα, το όνομα του Νικολάς Μπουρντίσο παραμένει στο προσκήνιο για τον Ολυμπιακό. Ο 36χρονος κεντρικός αμυντικός είναι ελεύθερος. Φέρεται να έχει προταθεί στους πρωταθλητές Ελλάδος, οι οποίοι εξετάζουν την περίπτωσή του, για την ενίσχυση του κέντρου της άμυνας.\nΤην ίδια στιγμή, οι «ερυθρόλευκοι» δεν επιβεβαιώνουν τα σερβικά δημοσιεύματα, που τους θέλουν να βρίσκονται κοντά στην απόκτηση του Ούρος Τζούρτζεβιτς. Ο 23χρονος επιθετικός εξετάζεται από τους ιθύνοντες της ομάδας. Θα παρακολουθήσουν τον παίκτη στις αναμετρήσεις της Παριτζάν με τη Βιντεότον, προκειμένου να σχηματίσουν καλύτερη άποψη. Σημαντικό ρόλο στη συγκεκριμένη υπόθεση θα παίξει και το μέλλον του Καρίμ Ανσαριφάρντ στους Πειραιώτες.\nΠανζουρλισμός στο ΣΕΦ με ΠΑΟ (video)\nΟλυμπιακός : BASKET LEAGUE 28/12/2014\nΣαν σήμερα : «Τεσσάρα» στην ΑΕΚ στο ΟΑΚΑ! (vid)\nCHAMPIONS LEAGUE 11/11/2019


ΗΠΑ: Λουόμενος πέθανε από αμοιβάδα που «τρώει» τον εγκέφαλο – NewSalamina\nHome Απίστευτα γεγονότα, Διεθνή, Υγεία ΗΠΑ: Λουόμενος πέθανε από αμοιβάδα που «τρώει» τον εγκέφαλο\nΗΠΑ: Λουόμενος πέθανε από αμοιβάδα που «τρώει» τον εγκέφαλο\nJuly 27, 2019 | by\tnewsalamina |\nΕνας άτυχος λουόμενος στη Βόρεια Καρολίνα βρήκε τραγικό θάνατο, αφού την ώρα που κολυμπούσε δέχτηκε επίθεση από μια σπάνια αμοιβάδα που «τρώει» τον εγκέφαλο.\nΟ Εντι Γκρέι μολύνθηκε ενώ βρισκόταν στο υδάτινο πάρκο Fantasy Lake Water Park νωρίτερα αυτό το μήνα, αναφέρει το Skynews. Ο δικηγόρος της οικογένειας του θύματος τόνισε πως ο θάνατός του ήταν «τραγικός και πρόωρος».\nΤο θύμα επισκέφθηκε το πάρκο ως μέρος μιας ομάδας εκκλησιαστικής αποστολής.\nΗ εγκεφαλοφάγα αμοιβάδα, η επιστημονική ονομασία της οποίας είναι naegleria fowleri, είναι ένας μονοκύτταρος οργανισμός που βρίσκεται μέσα στο ζεστό γλυκό νερό κατά τη διάρκεια του καλοκαιριού, σύμφωνα με ειδικούς.\nΕίναι αβλαβής αν κάποιος την καταπιεί κατά λάθος αλλά αν εισέλθει στο σώμα μέσω της μύτης, φτάνει μέχρι τον εγκέφαλο και προκαλεί πρωτογενή αμοιβαδική μηνιγγοεγκεφαλίτιδα, η οποία είναι συνήθως θανατηφόρα.\nΗΠΑ: Λουόμενος πέθανε από αμοιβάδα που «τρώει» τον\nΣύμφωνα με τα Κέντρα Ελέγχου και Πρόληψης Νοσημάτων, η αμοιβάδα μπορεί να προκαλέσει σοβαρές ασθένειες μέχρι και εννέα ημέρες μετά την επίθεση.\nΤα συμπτώματα αρχίζουν με πονοκέφαλο, πυρετό, ναυτία και εμετό. Το θύμα βιώνει στη συνέχεια επιληπτικές κρίσεις και πέφτει σε κώμα.\nΜόλις ένα άτομο παρουσιάσει συμπτώματα, οι πιθανότητες θανάτου είναι πάνω από 97% και συνήθως πεθαίνει μέσα σε πέντε ημέρες.\nΣύμφωνα με αξιωματούχους στο χώρο της υγείας το κολύμπι δεν είναι τόσο ανησυχητικό. Αλλά οι καταδύσεις ή τα άλματα από τα ύψος στο νερό είναι καταστάσεις που δυνητικά θα μπορούσαν να αποδειχθούν επικίνδυνες. Για αυτό συνιστάται η χρήση ειδικού κλιπ που κρατά κλειστή τη μύτη κατά τη βίαιη είσοδο του ατόμου στο νερό.\nΑυτός ο τύπος αμοιβάδας έχει μολύνει 145 ανθρώπους στις ΗΠΑ από το 1962 μέχρι και το περασμένο έτος.\nFiled in: Απίστευτα γεγονότα, Διεθνή, Υγεία\nThis Month : 6132


Χαρδαλιάς για τις φωτιές: «Μέσω του 112 αποστείλαμε 16 sms για εκκένωση οικισμών - Έχουν γίνει τρεις συλλήψεις»\nΧαρδαλιάς για τις φωτιές: «Μέσω του 112 αποστείλαμε 16 sms για εκκένωση οικισμών – Έχουν γίνει τρεις συλλήψεις»\n6-08-2021 • 21:34μμ\nUPD: 6-08-2021 • 22:16μμ\n«Αντιμετωπίζουμε πρωτόγνωρες συνθήκες και δοκιμάζονται οι αντοχές των υποδομών»\nΣύμφωνα με τα όσα ανέφερε στη νέα έκτακτη ενημέρωση για τα δεκάδες πύρινα μέτωπα που μαίνονται σε ολόκληρη τη χώρα ο Υφυπουργός Πολιτικής Προστασίας και Διαχείρισης Κρίσεων, Νίκος Χαρδαλιάς, το τελευταίο 24ωρο ξέσπασαν 98 νέες πυρκαγιές και οι πυροσβεστικές δυνάμεις επιχειρούσαν σε 154 σε όλη την επικράτεια, εκ των οποίων οι 64 είναι ακόμα ανοιχτές, με σημαντικότερες αυτές στην Αττική, την Εύβοια, την Ηλεία, τη Μεσσηνία, τη Φθιώτιδα και τα Γρεβενά.\nΓια τα πύρινα μέτωπα στην Αττική, επισήμανε ότι στην Πάρνηθα έπνεαν άνεμοι έντασης 8 μποφόρ με ταχύτητα 66 χλμ. την ώρα, δημιουργώντας νέες εστίες. «Αυτή τη στιγμή αντιμετωπίζουμε διάφορες εστίες με το μεγαλύτερο πρόβλημα να εντοπίζεται στη Βαρυμπόμπη, αλλά και σε διάσπαρτες εστίες και στις δύο πλευρές της Εθνικής Οδού και κυρίως στο ύψος του σταθμού των διοδίων στις Αφίδνες», επισήμανε ο υφυπουργός.\nΠρόσθεσε ότι τα θερμικά φορτία είναι υψηλότατα και επικίνδυνα και οι αναζωπυρώσεις συνεχείς. Παράλληλα, ανέφερε ότι στην Αττική επιχειρούν 720 πυροσβέστες, 490 ομάδες πεζοπόρων τμημάτων, 215 οχήματα και το κινητό κέντρο Όλυμπος, ενώ μέχρι να πέσει το φως επιχειρούσαν 10 ελικόπτερα και 12 αεροσκάφη, συμπεριλαμβανομένων δύο γαλλικών αεροσκαφών. Επίσης, συνδράμουν 120 πυροσβέστες από Κύπρο και Γαλλία.\nΓια την πυρκαγιά στα Άνω Λιόσια, ο κ. Χαρδαλιάς επισήμανε ότι εξελίσσεται μεταξύ του όρους Αιγάλεω και της Πάρνηθας. Στη Βόρεια Εύβοια, το πύρινο μέτωπο, βρίσκεται σε εξέλιξη με πορεία προς νότο, λόγω της κατεύθυνσης των ανέμων. Στην περιοχή επιχειρούν 240 πυροσβέστες με 10 πεζοπόρα και 60 οχήματα. Τόνισε δε ότι στην Εύβοια το λιμενικό απεγκλώβισε πάνω από 631 άτομα. Στην Αρχαία Ολυμπία, εξάλλου, επιχειρούν 310 πυροσβέστες, όπως και εναέρια μέσα, ενώ συνδρομή παρείχε η ΕΛ.ΑΣ. και ο στρατός, όπως και η περιφέρεια και οι ΟΤΑ.\nΕπιπλέον επισήμανε πως «μέσω του 112 αποστείλαμε 16 sms για εκκένωση οικισμών».\nΣυνδρομή ξένων δυνάμεων\nΕκτενή αναφορά έκανε ο αναπληρωτής υπουργός στη συνδρομή ξένων δυνάμεων από Κύπρο, Γαλλία, Κροατία, Ελβετία, Ισραήλ, Σουηδία, κλπ., ενώ συμπλήρωσε ότι έχουν γίνει τρεις συλλήψεις για εμπρησμούς στη Φωκίδα, την Αττική και την Καλαμάτα. «Αντιμετωπίζουμε πρωτόγνωρες συνθήκες και δοκιμάζονται οι αντοχές των υποδομών», ανέφερε.\nΟ κ. Χαρδαλιάς δεν παρέλειψε να εκφράσει τη «βαθιά θλίψη του» για τον εθελοντή πυροσβέστη που έχασε τη ζωή του στην Ιπποκράτειο Πολιτεία και τις ευχαριστίες του στις πυροσβεστικές δυνάμεις, αλλά και στους εθελοντές για τις τιτάνιες προσπάθειές τους. «Έχουμε μπροστά μας μια ακόμη πιο δύσκολη νύχτα. Καταβάλλουμε κάθε δυνατή προσπάθεια να αντιμετωπίσουμε όλα τα ενεργά μέτωπα με όλα τα μέσα που έχουμε στη διάθεσή μας», κατέληξε.\nΈκτακτη ενημέρωση για την εξέλιξη των #πυρκαγιών από τον Υφυπουργό Πολιτικής Προστασίας & Διαχείρισης Κρίσεων @nhardalias, από το Συντονιστικό Κέντρο της @pyrosvestiki


Ρυμουλκούμενα παιχνιδιών χάλυβα αρουραίων αποκαλύπτουν το 2.5D Dieselpunk Action-Racing - ένας θυμωμένος παίκτης\nΗ Tate Multimedia κυκλοφόρησε το πρώτο τρέιλερ παιχνιδιού για τον επικείμενο τίτλο 2.5D, Χάλυβες αρουραίοι. Το παιχνίδι είναι τοποθετημένο σε ένα πετρελαιοκίνητο, μετα-αποκάλυπτικό κόσμο όπου τα ρομπότ δολοφόνων έχουν αναλάβει και οι παίκτες πρέπει να αγωνιστούν σε δρόμους, δάση και βιομηχανικά περιβάλλοντα, προσπαθώντας να ξεφύγουν από τα ρομπότ δολοφόνων.\nΘα μπορείτε να παίζετε ως διαφορετικά μέλη της συμμορίας μοτοσικλετιστών Rats Steel σε ένα δυστοπικό, γεμάτο ντίζελ, grunge-future. Το παιχνίδι συνδυάζει αγωνιστικά περιπέτεια βασισμένα σε κόλπα με multi-layered parallax gameplay, επιτρέποντας στους παίκτες να μετακινούνται μέσα και έξω από πολλαπλά επίπεδα. Η δράση πραγματοποιείται σε χάρτες πλευρικής κύλισης, όπου οι παίκτες θα πρέπει να οδηγήσουν επάνω τους τοίχους, να αποφύγουν τα τρένα και να συντρίψουν τα ρομπότ. Μπορείτε να δείτε το πολύ πρώτο τρέιλερ παιχνιδιού παρακάτω.\nΈτσι μπορείτε να οδηγήσετε μέσα και έξω από την οθόνη για να αποφύγετε αντικείμενα, να κάνετε άλματα, να συντρίψετε εχθρούς και να εκτοξεύσετε μέσα από θραύσιμους τοίχους.\nΤο παιχνίδι φαίνεται να αναμιγνύει στοιχεία παιχνιδιών με "beat-up", επιτρέποντας στους παίκτες να χρησιμοποιούν τις ικανότητες για να βγάλουν τα ρομπότ, αλλά και λειτουργίες που βασίζονται στην φυσική, όπως το RedLynx Δοκιμές παιχνίδια.\nΗ μεγάλη διαφορά μεταξύ των Δοκιμές και Χάλυβες αρουραίοι είναι ότι το πρώτο είναι όλα σχετικά με τα ποδήλατα βρωμιά και την ταχύτητα, ενώ το τελευταίο είναι περισσότερο για τους βαρείς οδόντες και χρησιμοποιούν τα βαρέα χαρακτηριστικά τους προς όφελός σας.\nΤο παιχνίδι θα είναι επίδειξη για τους παρευρισκόμενους του PAX East για να ξεκινήσει αυτό το Σαββατοκύριακο στη Βοστώνη της Μασαχουσέτης. Θα είστε σε θέση να πάρετε σε κάποιο παιχνίδι-χρόνο με μια πρόωρη κατασκευή του παιχνιδιού για να δοκιμάσετε τα χαρακτηριστικά και τις λειτουργίες.\nΗ Tate Multimedia ανακοίνωσε αρχικά το παιχνίδι πέρυσι, αλλά δεν έλαβε τις καλύτερες από τις δεξιώσεις όταν αποφάσισε να εστιάσει ένα μεγάλο μέρος του ανακοινωθέντος τρέιλερ ένα μαύρο θηλυκό ποδηλάτη. Αυτή τη φορά γύρω από το ρυμουλκούμενο έλαβε πολύ καλύτερη λήψη με έμφαση στη μηχανική του παιχνιδιού και την δυνατότητα αναπαραγωγής.\nΧάλυβες αρουραίοι πρέπει να γίνει αργότερα αυτό το έτος για PC, PS4 και Xbox Ενας. Μπορείτε να μάθετε περισσότερα μεταβαίνοντας στο Επίσημη ιστοσελίδα.\nΟ Spider-Man του Marvel ξεκινάει το 7th. Ανακοινώθηκε το DLC μετά την εκκίνηση


ΔΤ: Η μητέρα του Αμίρ γράφει γράμμα στον Πρωθυπουργό που μας αφορά όλους - Greek Forum of Refugees\nΔΤ: Η μητέρα του Αμίρ γράφει γράμμα στον Πρωθυπουργό που μας αφορά όλους\nΘέμα: Η μητέρα του Αμίρ γράφει γράμμα στον Πρωθυπουργό που μας αφορά όλους\nTo Eλληνικό Φόρουμ Προσφύγων παραχωρεί στη δημοσιότητα το γράμμα που ετοίμασε η μητέρα του Αμίρ, αλλά δεν κατάφερε να διαβάσει ολόκληρο κατά την συμβολική συνάντηση της οικογένειας με τον Έλληνα πρωθυπουργό, Αλέξη Τσίπρα, το Σάββατο 4 Νοεμβρίου, ακριβώς όπως ο γιος της ετοιμάστηκε να κρατήσει την ελληνική σημαία κατά τη διάρκεια της γιορτής της 28ης Οκτωβρίου αλλά το δικαίωμα αυτό του στερήθηκε.\nΗ γειτονιά που ζούσε η Αρζού Χιματιάν με την οικογένειά της είχε γίνει η γειτονιά της. Οι άνθρωποι με τους οποίους μοιραζόταν το σπίτι είχαν γίνει η οικογένειά της. Οι φασιστικές ενέργειες που τους θέτουν σε κίνδυνο δεν καταπολεμούνται με την μεταφορά τους κάπου αλλού. Οι φασιστικές και ρατσιστικές ενέργειες καταπολεμούνται συστηματικά και αποφασιστικά.\nΕκφράζουμε την ανησυχία μας σε θεσμικό επίπεδο για την επαναφορά των επιθέσεων αυτού του τύπου και ζητούμε να μην ξεχαστεί η υπόθεση και οι υπεύθυνοι να οδηγηθούν στη δικαιοσύνη.\nOι κοινότητες των προσφύγων στηρίζουν και συνυπογράφουν τα αιτήματα της Αρζού Χιματιάν που είναι αιτήματα όλων των προσφύγων.\nEπιστολή οργανώσεων προς τον Πρωθυπουργό για μεταφορές προσφύγων στην Ηπειρωτική Ελλάδα\tΑφήστε τους πρόσφυγες να επανενωθούν με τις οικογένειές τους!


«Την αλήθεια την “φτιάχνει” κανείς»… – H πυξίδα\nΤην αλήθεια την “φτιάχνει” κανείς ακριβώς όπως φτιάχνει και το ψέμα». Τον στίχο του Οδυσσέα Ελύτη, από τη «Μαρία Νεφέλη» του 1978, δεν τον θυμάμαι πρώτη φορά εδώ, μάλλον επειδή τείνει να γίνει το σήμα των καιρών μας. Πριν από σαράντα χρόνια ίσως ακουγόταν αυθαίρετος ο λόγος του ποιητή.\nΣήμερα δύσκολα δεν θα αποδεχόμασταν σαν αυταπόδεικτη τη γνωμική του ισχύ. Μάρτυς όσα συμβαίνουν μπροστά στα μάτια μας, στην οθόνη της τηλεόρασης και του υπολογιστή, αλλά και στους τίτλους των πρωτοσέλιδων: «Τρανταχτές αποκαλύψεις», ο βαρύς γδούπος των οποίων ξεφτίζει σε ψίθυρο την επομένη. «Βαρυσήμαντα νέα», που η βαριά σημασία τους αποδεικνύεται γρήγορα ελαφρότερη και του αέρα. Η Ελλάδα, ένα κομματάκι του πλανήτη, βρίσκεται και αυτή στον αστερισμό των fake news. Με τόσα ψευδοπωλεία μάλιστα σε μόνιμη εφημερία, δίκαια θα περηφανευόταν ότι πρωτοπορεί.\nΠρέπει, πάντως, να επισημανθεί ότι και εδώ και ευρύτερα τα ψευδοπωλεία δεν είναι προσανατολισμένα αποκλειστικά στο πολιτικό πεδίο. Η δράση τους στο προσφυγικό και στο μεταναστευτικό, λ.χ., είναι καθοριστική στη διαμόρφωση της κοινής γνώμης, στην καλλιέργεια της μισαλλοδοξίας δηλαδή. Στη Βόρεια και τη Δυτική Ευρώπη η μηχανή του ψεύδους παράγει και διακινεί «ειδήσεις» για περιστατικά βίας ή βιασμού με δράστες πρόσφυγες, ή απλώς μελαψούς. Στην Ελλάδα, η μηχανή είναι θρήσκα και κατασκευάζει πληροφορίες για προσβολή ναών και εικόνων, με δράστες και πάλι πρόσφυγες. Δεκάδες σάιτ αναπαράγουν πρόθυμα το ψέμα, κανένα τους δεν ζητάει συγγνώμη όταν η «είδηση» καταρρίπτεται με τρόπο αδιάψευστο και κανένα τους δεν δημοσιεύει έστω δύο αράδες της διάψευσης.\nΘα τον είχε προβληματίσει σίγουρα και η ελληνική πραγματικότητα τον Βαλεντίνο Τζέκα, φοιτητή του Τμήματος Πληροφορικής του Πανεπιστημίου Μακεδονίας, όταν αποφάσιζε να επινοήσει ένα όπλο για να πολεμήσει τις ψεύτικες ειδήσεις. Το κατεξοχήν ερέθισμά του, όπως έχει δηλώσει, ήταν η προεκλογική εκστρατεία στις ΗΠΑ, που κατέληξε στη νίκη του Ντόναλντ Τραμπ. Δεν θα τον είχαν αφήσει, όμως, ασυγκίνητο και όσα συμβαίνουν στη χώρα μας. Πριν από λίγες ημέρες ο εικοσάχρονος Λαρισαίος εφευρέτης παρουσίασε στο Ευρωκοινοβούλιο το όπλο που δημιούργησε για να συμβάλει στον πόλεμο κατά των ψευδών ειδήσεων, το πρόγραμμα «FightHoax 2.0».\nΠρόκειται για τη δεύτερη έκδοση ενός αλγορίθμου που, όπως διαβάζω στα ρεπορτάζ, «υπόσχεται ότι “κρίνει” με ακρίβεια 89% αν αυτό που διαβάζουμε στο Διαδίκτυο είναι αλήθεια ή ψευδής είδηση (hoax)». «Ολοι προσπαθούν να λύσουν το πρόβλημα των ψευδών ειδήσεων στο Διαδίκτυο με τεχνικό τρόπο», δήλωσε ο Τζέκας. «Εμείς προσπαθούμε με μια πιο ανθρώπινη οπτική γωνία, ενισχύοντας ταυτόχρονα την κριτική σκέψη του χρήστη» (το «εμείς» αφορά την τριμελή πλέον ερευνητική ομάδα). Το «FightHoax 2.0», ένας «ελβετικός σουγιάς» μετά το «κατσαβίδι» της αρχικής έκδοσης, «κρίνει» αν ένα δημοσίευμα είναι άρθρο γνώμης, αν ο τίτλος του καθοδηγεί τον αναγνώστη να κάνει κλικ (clickbait), αν η γλώσσα του είναι προπαγανδιστική. Επιπλέον, αναλύει το ιστορικό της πηγής, πληροφορεί για τους ιστότοπους όπου έχει δημοσιεύσει άλλα κείμενά του ο συγγραφέας-δημοσιογράφος, και παραθέτει άρθρα διαφορετικών πηγών και απόψεων για το ίδιο θέμα, ώστε ο αναγνώστης να σχηματίσει σφαιρική άποψη.\nΑρκούν αυτά; Μακάρι ν’ αρκούσαν. Οπως και να ’χει, στο αντιιικό πρόγραμμα που επινόησε ο Βαλεντίνος Τζέκας είχα αναφερθεί και πριν από κάμποσους μήνες, στο φύλλο της 20ής Μαΐου, και υπό τον τίτλο «Ο ιός του ψεύδους». Οι τοτινές επιφυλάξεις μου ισχύουν ακόμη, γι’ αυτό και τις αναπαράγω.\nΕλεγα λοιπόν: «Μπορεί αυτού του είδους η καλόβουλη, προστατευτική τεχνολογία να μπαλώσει όσες τρύπες, μάλλον μεγάλες, αφήνει στη σκέψη μας η ψυχολογία; Φαίνεται πως είναι διεθνές, διαφυλετικό και διαταξικό το χούι να πιστεύουμε στο ακραίο, ακόμα κι αν η ακρότητά του είναι καταφανής, στα όρια του γελοίου. Επίσης οικουμενική φαίνεται πως είναι η προτίμηση στους άγγελους κακών ειδήσεων, όχι στους κομιστές ελπιδοφόρων νέων. Τρελαινόμαστε για καταστροφές, συντέλειες, “αποκαλύψεις” τερατωδών σκευωριών. Τρελαινόμαστε να επιβεβαιώνεται –έστω και με κραυγαλέες αναλήθειες– η σιγουριά μας ότι “εκεί έξω”, έξω από τον εαυτό μας δηλαδή, όλοι είναι άθλιοι. Οσο πιο χοντροκομμένο είναι ένα ψέμα τόσο ευκολότερα καταπίνεται. Μπορεί να λειτουργήσει σαν ωφέλιμη κρησάρα η νέα πατέντα, αλλά η ανάγκη για έναν πνευματικό αλγόριθμο δεν θα λείψει».\nΑκόμα πάντως κι αν το ελληνικής κατασκευής αντιψευδολογικό πρόγραμμα αποδειχθεί κατά 100% επιτυχημένο και όχι μόνο κατά 89%, ο δε χρήστης του Διαδικτύου εφοδιαστεί και με το εμβόλιο «κατά του ψεύδους» που είχαν αναγγείλει, στην αρχή του χρόνου, ότι προσπαθούν να δημιουργήσουν Αμερικανοί και Βρετανοί πανεπιστημιακοί ερευνητές, δεν θα αφοπλιστούν δυστυχώς όσοι μεθοδεύουν την παραπλάνηση του κοινού και κερδίζουν από αυτήν, οικονομικά και πολιτικά. Για δύο –τουλάχιστον– λόγους: Πρώτον, το Διαδίκτυο δεν είναι η μοναδική πηγή παραπληροφόρησης, αφού υπάρχουν και τα έμπειρα και σε αυτόν τον τομέα παραδοσιακά Μέσα, έντυπα και ηλεκτρονικά, πρόθυμα να προσφέρουν σε σκοπιμότητες την ευλύγιστη συνείδησή τους. Και δεύτερον, η παραπλάνηση, η διαβουκόληση των πολιτών, δεν γίνεται μόνο με τη μέθοδο της παραπληροφόρησης. Γίνεται και με την υποπληροφόρηση (δύο κουβέντες, για τους τύπους, κι ας πρόκειται για μείζον θέμα), την υπερπληροφόρηση (πες, πες, πες…, ο γνωστός νόμος) και την αποπληροφόρηση («ούτε λέξη γι’ αυτό, αλλιώς θα τ’ ακούσουμε από πάνω»). Αν αρκεστείς στις ειδήσεις ενός μόνο καναλιού, θα ξέρεις κάτι –ή θα νομίζεις ότι ξέρεις– για μια πολύ μικρή φέτα του κόσμου, εντελώς διαφορετική από τη φέτα ενός άλλου καναλιού.\nΟλα αυτά, βέβαια, αφορούν μόνο το 1/3 του πλανήτη, αφού, σύμφωνα με πρόσφατη έκθεση του θινκ τανκ «Freedom House», το ποσοστό του παγκόσμιου πληθυσμού που ζει σε χώρες με ελευθερία του Τύπου έπεσε από 38% το 2005 σε 31% το 2015. Αλλη έκθεση, των Δημοσιογράφων Χωρίς Σύνορα, πιστοποιεί ότι ο παγκόσμιος δείκτης για την ελευθερία του Τύπου έχει υποχωρήσει κατά 13% από το 2013, ενώ ταυτόχρονα έχει αυξηθεί η καταπίεση από κυβερνήσεις (την κινεζική, τη ρωσική, την τουρκική κ.ο.κ.) και έχουν πολλαπλασιαστεί οι δολοφονίες ενοχλητικών δημοσιογράφων από ποικίλες μαφίες συμφερόντων. Στη Μάλτα, στα μέσα του Οκτωβρίου, μια βόμβα στο αυτοκίνητο της Ντάφνι Καρουάνα Γκαλιζία, που πρωτοστατούσε με το μπλογκ της στις αποκαλύψεις για τα Panama Papers και στον πόλεμο κατά του διεφθαρμένου κατεστημένου και του υποκόσμου, έδειξε ότι τέτοια εγκλήματα δεν είναι της αποκλειστικής δικαιοδοσίας του κινηματογράφου.


1526 ΑΝΑΒΑΠΤΙΣΤΕΣ :: Περιπατητής\nΑρχική Σελίδα>1526 ΑΝΑΒΑΠΤΙΣΤΕΣ\nΟρισμένοι από τους συνεργάτες του Λουθήρου και του Ζβιγγλίου, πίστευαν ότι ήταν λάθος η διδασκαλία για τον Νηπιοβατισμό καλώντας μάλιστα τον Ζβίγγλιο σε δημόσια συζήτηση στη Γενέυη. (Γκρέμπελ, Μαντς, Χιούμπμάϊερ). Στη συνέχεια βαπτίστηκαν και πάλι και γι’ αυτό ονομάστηλαν Αναβαπτιστές.\nΤο 1526 οι αρχές της Ζυρίχης συνέλαβαν μερικούς απ’ αυτούς και τους έπνιξαν στη λίμνη. Παρόλα αυτά οι απόψεις τους γρήγορα διαδόθηκαν στη Γερμανία και στις Κάτω Χώρες εκτοπίζοντας τον Λουθηρανισμό τον οποίο έβλεπαν ως φιλοηγεμονικό.\nΟι Αναβαπτιστές έκαναν συγκέντρωση στο Σλουτ (1527) και σύνταξαν 7 άρθρα με τα οποία καθιερώθηκε το βάπτισμα των ενηλίκων. Ηλατρία των άλλων ομολογιών, θεωρήθηκε «δουλεία της σαρκός». Απαγορεύτηκε στους οπαδούς τους να συμμετέχουν στην κυβέρνηση και να ορκίζονται. Ερμήνευαν την Αγ. Γραφή κατά γράμμα.\nΟι Ρωμαιοκαθολικοί και οι Προτεστάντες τους καταδίωκαν παντού και σκότωσαν ηγέτες και οπαδούς τους. Το κίνημα όμως νατί να ελεττώνονταν συνεχώς αυξάνονταν . Οι Λουθηρανοί βλέποντας αυτές τις εξελίξεις, κατέληγαν όλο και περισσότερο στο συμπέρασμα ότι η η εκκλησία πρέπει να διοικείται από τους ηγεμόνες για να επιβάλλεται η τάξη και η ηρεμία.\nΣήμερα βαπτιστές θα συναντήσουμε κυρίως στις ΗΠΑ, οι οποίοι όμως είναι χωρισμένοι σε πολλές παραφυάδες και κλίνουν προν τον Καλβινισμό.


Διατήρηση του ΦΠΑ της εστίασης στο 13% και πολιτική σταθερότητα ζητεί ο ΣΕΤΕ\nΠέμπτη, 12 Δεκεμβρίου 2013 15:07\n«Δεν είναι σοβαρό μια χώρα να αλλάζει κάθε 4 μήνες τους φορολογικούς της συντελεστές», σημείωσε σχετικά ο πρόεδρος του ΣΕΤΕ Ανδρέας Ανδρεάδης (φωτογραφία αρχείου).\n«Ενθαρρυντικά μηνύματα» από τη μείωση του ΦΠΑ στην εστίαση 13/11/2013 14:41\nΤην ανάγκη για ένα σταθερό και ελκυστικό φορολογικό πλαίσιο και πολιτική σταθερότητα στη χώρα επεσήμανε ο πρόεδρος του Συνδέσμου Ελληνικών Τουριστικών Επιχειρήσεων (ΣΕΤΕ), Ανδρέας Ανδρεάδης, σε σημερινή εκδήλωση.\nΗ διατήρηση του συντελεστή ΦΠΑ στην εστίαση στο 13% είναι ένα πρώτο βήμα, ανέφερε, προσθέτοντας ότι η πρόταση του ΙΟΒΕ για flat tax 20% θα αποτελούσε μεγάλο άλμα. Τυχόν αύξησή του θα είχε αρνητικές επιπτώσεις στον τουρισμό, δήλωσε, αφού τα συμβόλαια με τους διεθνείς τουριστικούς πράκτορες έχουν ήδη υπογραφεί.\n«Δεν είναι σοβαρό μια χώρα να αλλάζει κάθε 4 μήνες τους φορολογικούς της συντελεστές» σημείωσε σχετικά.\nΟ κ. Ανδρεάδης υπογράμμισε ότι, εφόσον η χώρα παραμείνει σε συνθήκες πολιτικής σταθερότητας, είναι βέβαιο ότι θα ακολουθήσει και νέο έτος ρεκόρ για τον τουρισμό, με τον ΣΕΤΕ να θέτει και επίσημα τον στόχο των 18 εκατ. διεθνών αφίξεων και των 13 δισ. ευρώ εσόδων για το 2014.\nΌπως υποστήριξε, ο ΣΕΤΕ βρίσκεται σε συζητήσεις με το σύνολο του τραπεζικού κλάδου και την ΤτΕ για να βρεθεί ο κοινός τόπος, αλλά και τρόπος για να επανεκκινηθεί η απαραίτητη χρηματοδότηση στις βιώσιμες και υγιείς τουριστικές επιχειρήσεις.\nΤο 2014 θα είναι η χρονιά στην οποία ο ΣΕΤΕ θα κάνει μια δυναμική αλλαγή πλεύσης, υπογράμμισε, και πρόσθεσε ότι οι δύο βασικοί βραχίονες (Marketing Greece και Ινστιτούτο ΣΕΤΕ) βρίσκονται σε λειτουργία και μέσα στο 2014 θα φανούν τα πρώτα αποτελέσματα των ενεργειών τους.\nΤΟΥΡΙΣΜΟΣ ΕΣΤΙΑΣΗ ΦΟΡΟΛΟΓΙΚΑ ΘΕΜΑΤΑ